Dostaviti prijedloge za rješenje problema BHRT-a - Klix.ba\nKomisija PS BiH\nDostaviti prijedloge za rješenje problema BHRT-a\n10.5.2010. u 19:06\nKomisija za spoljnu i trgovinsku politiku, carine, saobraćaj i komunikacije Doma naroda Parlamentarne skupštine BiH zatražila je od Upravnog odbora Radio-televizije BiH da dostavi Parlamentarnoj skupštini BiH prijedloge rješenja svih problema u radu BHRT-a, koji su van zakonskih ovlaštenja Upravnog odbora te medijske kuće.\nU saopštenju iz Parlamentarne skupštine BiH navodi se da su članovi Komisije danas usvojili Izvještaj o radu i poslovanju BHRT-a za 2009. godinu i da je Komisija upoznata sa dopisom Upravnog odbora Radio-televizije BiH o Planovima i ciljevima BHRT-a u oblasti prenosa i emitovanja programa u periodu od 2010. do 2012. godine.\nKomisija je primila na znanje dopis Upravnog odbora Radio-televizije BiH u vezi sa isključenjem srednjotalasnog odašiljača u Donjim Moštrima, a usvojen je i Godišnji izvještaj Ministarstva inostranih poslova BiH o zaključenim međunarodnim ugovorima i stanju međunarodnih ugovora koji su u postupku ratifikovanja.\nČlanovi Komisije upoznati su i sa dopisom Odbora Javnog radiotelevizijskog sistema BiH u vezi sa istekom mandata članovima Odbora Javnog radio-televizijskog sistema BiH. Donesen je zaključak kojim se predlaže Domu naroda da ubrza proces imenovanja člana Upravnog odbora BHRT-a.\nNa sjednici je donesen zaključak prema kojem Komisija, s ciljem održavanja kontinuiteta u radu Upravnog odbora BHRT-a, smatra da član Upravnog odbora kojem je istekao mandat, treba da nastavi rad u punom kapacitetu, sve do imenovanja novog člana Upravog odbora.\nKomisija je podržala Prijedlog zakona o izmjenama i dopunama Zakona o carinskoj politici BiH i Prijedlog zakona o zaštiti topografije integrisanog kruga, te usvojila Izvještaj o aktivnostima na Projektu "Autoput na koridoru Pet ce" i Plan narednih aktivnosti, kao i Izvještaj o radu i Finansijski izvještaj Agencije za poštanski saobraćaj BiH za 2009. godinu.\nČlanovi Komisije su predložili Domu naroda davanje saglasnosti za ratifikovanje Ugovora između BiH i Srbije o izmjenama i dopunama Ugovora između BiH i Srbije i Crne Gore o pravnoj pomoći u građanskim i krivičnim stvarima kao i Konvencije o zabrani kasetne municije.\nUsvojeni su izvještaji o radu Savjeta ministara BiH za 2009. godinu u dijelu nadležnosti Komisije za spoljnu i trgovinsku politiku, carine, saobraćaj i komunikacije Doma naroda parlamenta BiH.\nDanas je sjednicu održala i Komisija za saobraćaj i komunikacije Predstavničkog doma Parlamentarne skupštine BiH na kojoj je jednoglasno je podržan Izvještaj o radu Državne regulatorne komisije za električnu energiju u 2009. godini.\nInzko se sastao s novim vodstvom LDS-a BiH\n10.05.2010. u 19:19


Mogherini: “Krim je za EU dio Ukrajine” – Kakanj-X\nNa 18 ožu, 2019 184\n”Nastavićemo da sprovodimo našu politiku nepriznavanja ilegalne aneksije. Ponavljamo naše čvrsto uvjerenje da je Krim Ukrajina”, poručila je Mogherini.\nVisoka predstavnica EU za odbranu i sigurnosti ocijenila je da je u posljednjih pet godina došlo je do sistematskih ograničenja osnovnih sloboda i kršenja prava krimskih Tatara i pozvala na istragu tih slučajeva.\nOna je ukazala i na sve veću militarizaciju Krima i Sevastopolja, što ima negativan uticaj na sigurnosnu situaciju u cijelom regionu Crnog mora.\n“Opasno povećanje tenzija u Kerčanskom zalivu u novembru bilo je još jedna od posljedica aneksije. Evropska unija očekuje od Rusije da bezuslovno i bez odlaganja oslobodi zarobljene ukrajinske članove posade i brodove”, naglasila je Mogherini, prenosi “Tanjug”.\nOna je podsjetila da je EU dodala osam osoba uključenih u ovaj incident na listu onih koji su predmet restriktivnih mjera i naglasila da će pitanje Krima ostati visoko na EU agendi.\nJače restrikcije na granicama: 100. dan bez ijednog novog slučaja lokalnog prijenosa…\nStanje sa širenjem koronavirusa je loše i moraćemo nešto učiniti\nPrev\tNext 1 of 7.630


source.ba | Dodik: CIK neće spriječiti našu veliku pobjedu\nLider SNSD-a Milorad Dodik istakao je da Centralna izborna komisija /BiH i sama u sebe sumnja, pa sada kaže da dozvoljava političkim partijama nadgledanje štampanje glasačkih listića, što SNSD-u nije potrebno.\n"I oni, vjerovatno, sami u sebe sumnjaju pa su sada dozvolili nadgledanje da bi kasnije izbjegli prigovore, kao što je bilo u ranijem periodu. Mislim da se to sada bespotrebno pravi, jer ako je formiran neki organ, onda on ima i svoju odgovornost", rekao je Dodik novinarima u Bijeljini.\nOn ja dodao da što se SNSD tiče može, a i ne mora da nadgleda štampanje glasačkih listića, ističići da je ova partija potpuno spremna za izbore.\n"Nikakve malverzacije CIK-a i način na koji je on izabran ne mogu spriječiti našu veliku pobjedu", poručio je Dodik.\nTagovi: Milorad DodikCIKLokalni izbori


Veliki uspeh prvog Wine Gardena u Botaničkoj bašti » Antrfile\nNaslovna VESTI Veliki uspeh prvog Wine Gardena u Botaničkoj bašti\nViše od 5.000 posetilaca je proteklog vikenda posetilo manifestaciju Wine Garden, koja je prvi put održana u Botaničkoj bašti “Jevremovac”.\nLena Kovačević, jedan od muzičkih gostiju manifestacije\nVeliki uspeh manifestacije je prevazišao očekivanja organizatora. Atmosfera koju je stvorilo hiljade ljubitelja vina, prirode i dobre muzike, retko se može osetiti u Beogradu. Posetioci su poštovali uputstva organizatora i veoma pažljivo se odnosili prema prostoru u kome se nalaze, tako da je Botanička bašta posle događaja ostala čista i uredna.\nViše od 5.000 posetilaca bilo je proteklog vikeda u “Jevremovcu”, slikano dronom\nNa brojnim štandovima posetioci su tokom lagane šetnje kroz predivni ambijent Botaničke bašte mogli da degustiraju vrhunska vina i sireve, a u piknik zoni i da odmore i igraju sa decom. Svi su bili u prilici da na najbolji način osete atmosferu koja vlada na Vinskom maratonu, koji će 21. septembra biti održan na Paliću. Wine Garden je i osmišljen kao događaj koji prenosi duh Vinskog maratona u Beograd. Ali je, kažu organizatori, prevazišao svoj cilj.\nOd 19h posetioci su se okupljali pored staklenika na centralnom platou “Jevremovca”, gde su tokom večeri održani koncerti vrhunskih muzičara. Tako su za oba dana karte bile rasprodate. U subotu je publiku za koncert Lene Kovačević zagrejao bend “Bricks and Cans”. Potom je Lena na publiku prenela divne emocije koju nose njene pesme, a pevala je i svetske hitove svojih francuskih i američkih koleginica. Na repertoaru su se našle i srpske tradicionalne pesme, na koje je publika posebno reagovala.\nNaredne večeri glas i muziciranje mlade pijanistkinje i kantautorke Katarine Pejak je sve prisutne ostavilo bez daha. Bio je to odličan uvod u energičan nastup Marka Louisa. Muzičar je privukao više od dve i po hiljade ljudi koji su burno reagovali na majstorije koje je izvodio na perkusijama i klaviru. Osim pesmom Marko je publiku razgalio i svojim specifičnim plesom, ali i raznim doskočicama između pesama.\nPiknik u srcu grada\nPR, Foto: Ivana Čutura / Promo\nPrethodni članakBečej noću 2019: Grad još miriše na više od 20.000 nasmejanih posetilaca\nSledeći članakMuzička šaNSa: Takmičenje mladih novosadskih bendova\nDrugi Wine Garden u Botaničkoj bašti 19. i 20. septembra


Od ruskih i srpskih vojnika do bekstva Lukašenka: Top pet lažnih vesti o protestima u Belorusiji - Sputnjik Srbija\n14:57 26 Februar 2021\nOd ruskih i srpskih vojnika do bekstva Lukašenka: Top pet lažnih vesti o protestima u Belorusiji\n20:51 26.08.2020 (osveženo 21:00 26.08.2020) Preuzmite kraći link\nPredsednička kampanja u Belorusiji, a onda i protesti koji su usledili posle nje obilovali su lažnim vestima. Najpopularnije su bile one koje su se ticale prisustva ruske vojske u republici i bežanja predsednika Aleksandra Lukašenka iz zemlje. Sputnjik predstavlja pet primera koje su izazvali najveću pažnju u svetu.\nTenkovi u gradu\nTokom beloruskih postizbornih protesta na internetu su se pojavile lažne informacije o ruskim tenkovima koji preko Smoljenska idu ka granici sa Belorusijom. Treba napomenuti, da nije prvi put da se plasiraju ovakve vesti o ruskim aktivnostima.\nPrvi slučaj je zabeležen 11. avgusta, kada su korisnici društvenih mreža objavljivali fotografije, na kojoj „ruski tenkovi izlaze iz Smoljenska, kako bi ušli u Belorusiju“. Posle nekog vremena je bilo jasno, da je fotografija nastala tako, što je neko „skrinšotovao“ video na kome se vide kadrovi vojne parade od 09. maja u Nižnjem Tagilu iz 2017. godine. Ako se detaljnije pogleda, čak se vidi i sneg.\nDruga kolona ruskih vozila, kako je kasnije pojašnjeno, snimljena je u Lenjigradskoj oblasti na 400 kilometara od granice sa Belorusijom. Ponovo su korišćeni kadrovi vojne parade u Belorusiji.\nDačić: Niti pomažemo Lukašenku, niti ga rušimo\nMrežama je kružila i fotografija srpskog vojnika u jednom supermarketu. Neko je prokomentarisao da je umešana i Srbija, drugi, manje potkovani političkom geografijom, su komentarisali da je reč o ruskom „desantu“ (jer jako liče zastave Rusije i Srbije). Na kraju je srpski predsednik Aleksandar Vučić demantovao informaciju da je poslata vojska kao pomoć beloruskoj vlasti. Srpski vojnici su došli kako bi učestvovali na Međunarodnim vojnim igrama „Armija-2020“.\nČak je i Lukašenko morao da demantuje prisustvo ruske vojske u Belorusiji. On je deset dana posle izbora pokrenuo tu temu na zasedanju Saveta bezbednosti.\n„Na internetu se objavljuju laži: strana vojska i ruska vojna vozila u Belorusiji. Vi ste, verovatno, videli kada su počele da se vrte lažne informacije. Stavljaju kolonu vojnih vozila – nije poznato ni kada je snimljena, čija je, na kom putu se nalaze, ali govore da su krenula sa ruske granice u Oršu“, rekao je tom prilikom predsednik Belorusije.\nNišta manje zastrašujuća vest je bila o „ruskim specijalnim jedinicama“ i „ruskim snajperistima“, koji će rasterivati mirne proteste na ulicama Belorusije i vršiti provokacije među demonstrantima. Na društvenim mrežama su još pre izbora objavljivana saopštenja da Kremlj priprema svoju opciju razvoja situacije u Belorusiji i da je kod Minska već sleteli nekoliko vojnih helikoptera sa ruskim specijalcima.\nNakon što su počeli protesti proširila se vest da su na krovovima zgrada stajali naoružani ljudi sa snajperima. Navodno, u rasterivanju demonstranata su bili primećeni ljudi u ruskim uniformama. Kasnije je bilo otkriveno da uniforme koje su ljudi videli nisu ruske, nego nove uniforme beloruskih pripadnika bezbednosti.\nSotrudniki MVD Belarusi na krыše IVS na Okrestina v Minske\nO desetinama poginulih u Minsku\nKao eksplozija se raznela informacija, da je u Minsku tokom protesta poginulo 34 ljudi. Dopisnici poznate ruske televizije su intervjuisali „lekara iz Minska“, koji se predstavio kao direktor odeljenja prve pomoći. On je rekao da je tokom četiri dana protesta poginulo nekoliko desetina ljudi. Kasnije je otkriveno da „doktor“ laže i o sebi i o žrtvama. Na kraju se i glavni urednik televizije „Dožd“ Tihon Dzjadko, prvo u emisiji, a onda i ličnom na Telegram-kanalu izvinio zbog plasiranja lažnih informacija.\nNajčitanije lažne vesti u Belorusiji su uvek bile o predsedniku Aleksandru Lukašenku. U „mirno doba“ to su bile vesti o njegovoj mladoj ljubavnici, o računima u inostranstvu i mnogobrojnim vilama. Tokom predsedničkih izbora prva vest je bila da je sa sinovima napustio Belorusiju, ponevši sa sobom "zlato partije" i otišao u neku arapsku zemlju, a druga – da se sakrio u svom bunkeru. Lukašenko je na prvom masovnom kontra-mitingu u Minsku izjavio da nije istina da je pobegao i pred narodom se pojavio sa mlađim sinom Nikolajem.\nAutomat i u helikopteru\nJedna od poslednjih laži koja je plasirana je, da se Lukašenko uplašio demonstranata koji su krenuli ka Dvorcu nezavisnosti (rezidenciji predsednika) u Minsku i da se negde sakrio. Njegova portparolka Natalija Ejsmont je demantovala vest snimcima na kojima se vidi kako Lukašenko izlazi iz helikoptera držeći automat u rukama u pratnji sina Nikolaja u uniformi specijalnih jedinica.\nizbori, protesti, Belorusija, Aleksandar Lukašenko


Muškarac nastradao u saobraćajki kod Božnjevca - Bujanovačke\nPočetna HRONIKA Muškarac nastradao u saobraćajki kod Božnjevca\nMuškarac nastradao u saobraćajki kod Božnjevca\nBujanovačke14. jun 2016.HRONIKA, NASLOVNA0\nDo saobraćajne nezgode je došlo prilikom kontakta između putničkog motornog vozila marke „opel“, vranjskih registarskih oznaka, kojim je upravljao M. V. (1990) iz okoline Vranja i bicikla. Povređeni biciklista je preminuo od zadobijenih povreda\nBUJANOVAC, 14. jun 2016. – Muškarac (star 36 godina) iz okoline Bujanovca smrtno je stradao u saobraćajnoj nesreći koja se dogodila u ponedeljak uveče nešto posle 21 sat na državnom putu drugog A reda, kod sela Božinjevac – saopštila je PU Vranje.\nDo saobraćajne nezgode je došlo prilikom kontakta između putničkog motornog vozila marke „opel“, vranjskih registarskih oznaka, kojim je upravljao M. V. (1990) iz okoline Vranja i bicikla. Povređeni biciklista je preminuo od zadobijenih povreda.\nPo ovlašćenju zamenika tužioca Osnovnog javnog tužilaštva u Vranju policijski službenici Policijske stanice u Bujanovcu izvršili su uviđaj i doneli rešenje o zadržavanju do 48 sati M. V. zbog postojanja osnova sumnje da je izvršio krivično delo teška dela protiv bezbednosti javnog saobraćaja. Osumnjičeni će uz krivičnu prijavu biti priveden zameniku tužioca Osnovnog javnog tužilaštva u Vranju.\nPrevious PostDebata o obrazovanju na albanskom jeziku Next PostProširenje Baze Jug: Javni uvid u Nacrt prostornog plana


Nove subvencije za mlade poljioprivrednike od 2020.\nMinistar poljoprivede Branislav Nedimovic je rekao za RTS da se iz subvencija ne isključuje niko ko je već imao pravo, a da se uvode posebne mere podrške za mlade poljoprivrednike, za organsku proizvodnju, vinare...\nOn je rekao da se, ako sve bude usvojeno, očekuju dva do tri puta veće subvencije za organske proizvođače i za vinare.\nMinistar je istakao značaj stočarstva i naveo da je u Srbiji veoma malo genetskog potencijala i da je potrebno više teladi. Zbog toga se na inicijativu banatskih stočara, uvodi povećan iznos subvencija za krave za proizvodnju teladi sa 25.000 na 40.000 dinara, a priprema se i subvencionisani kredit za njih.\nNedimović je rekao da je odziv mladih veoma dobar i dodao da je sada izmenjen pravilnik i da mogu da konkurišu svi koji su članovi gazdinstava. Dodao je i da se priprema zakon o regulisanju cena na tržištu poljoprivrednih proizvoda za koji očekuje da bude usvojen sledeće godine. Kako je istakao, važno je da se zna ko može da okupljuje poljoprivredne proizvode.\nRekao je i da očekuje dobre vesti kada je reč o "Budimci" i da se sutra završava prijava potencijalnih kupaca. "Bio bih najzadovoljniji kada bi to bio ozbiljan investitor koji bi okupio voćare iz tog kraja", naveo je Nedimović i dodao da, prema njegovim saznanjima, zasad ima tri zainteresovana investitora.\nGovoreći o najavljenom nacionalnom investicionom planu, kaže da je poljoprivreda inkorporirana u njega i da će sve biti uloženo u investicije koje bi trebalo da povećaju konkurentnost domaćih poljoprivrednika. Ističe da je, od 2016. do 2020. godine za 45 odsto povećan budžet za poljoprivedu, za subvencije.\nIzvor: Blic Biznis Foto: agroservis.rs i agro24.rs


BNT “DOBOJ 2018”: Slatke muke organizatora – Glas Regije\nBNT “DOBOJ 2018”: Slatke muke organizatora\nDOBOJ – Prijave za 24. Božićno-novogodišnji fudbalski turnir „DOBOJ 2018“, posebno mlađih kategorija, svakodnevno pristižu u Gradski fudbalski savez Doboj kako iz Republike Srpske i Federacije BiH tako i iz Srbije i Hrvatske. Naime, rok za prijave za sve omladinske selekcije, pjetliće (od 2007. do 2009. godište), pionire, kadete i juniore je 31. decembar do 12,30 časova kada će biti i žrijebanje a za seniore, veterane i ženske ekipe 5. januara 2018. takođe do 12 časova.\n– Do sada je sigurno, prema prijavama, da će ovo biti najmasovniji Božićno-novogodišnji fudbalski turnir i da će se na parketu Gradske sportske dvorane u Doboju pojaviti veoma jake fudbalske ekipe sa prostora bivše Jugoslavije pa i iz Njemačke i Austrije. Pred organizatorom, Gradskim fudbalskim savezom Doboj je veliki izazov jer će biti potrebno uložiti maksimalan napor da ova velika fudbalska manifestacija futsala protekne u najboljem redu – saopšteno je na sjednici Organizacionog odbora Turnira.\n« SAVANOVIĆ: Opravdano povećanje starosne granice za penzionisanje\n5 fascinantnih činjenica o gavranima »


Američki doktor Lari Nasar zbog seksualnog zlostavljanja nad gimnastičarkama osuđen je na 175 godina. "Doktor monstrum", kako su ga nazvali mnogi mediji, na suđenju se suočio sa više od 160 žrtava, a bura zbog celog slučaja i dalje je prisutna.\nUplakane gimnastičarke na suđenju Lariju Nasaru\nOn je zlostavljao maloletne takmičarke, koje su u suzama svedočile, dok Nasar nije smeo da ih pogleda u oči. U ceo slučaj se uključio i Olimpijski komitet SAD, jer je i na njega bačena ogromna ljaga.\nČelnici ove organizacije zahtevali su smenu kompletnog rukovodstva Gimnastičarskog saveza SAD, a njihov zahtev biće ispunjen, jer je najavljeno podnošenje ostavki.\nLari Nasar je završio iza rešetaka, a mnoge olimpijske šampionke su se suočile sa njim, što nije bilo nimalo lako, uzimajući u obzir kroz šta su sve prošle.


Sinoć je u Barutani završeno prvo Let's Mix It DJ takmičenje\nPočetna Vesti Sinoć je u Barutani završeno prvo Let’s Mix It DJ takmičenje\nSinoć je u Barutani završeno prvo Let’s Mix It DJ takmičenje\nFinale prvog Let’s Mix It DJ takmičenja, održalo se sinoć u Barutani, gde se petoro finalista u sastavu: Cheeka & BaloO, FN, KATALINA, Lanna, Mina Poznanović, takmičilo za titulu pobednika, koju je ovog puta odnela harizmatična KATALINA iz Novog Sada, koja preferira muziku koja se kreće od house-a do techno-a, energične ritmove, cross-genre setove, a uvek je puna pozitivne energije koju stvara na stejdžu i deli sa publikom pri svakom njenom nastupu. Drugo mesto odnela je četrnaestogodišnja Lanna, takođe iz Novog Sada, čiji setovi su melodic techno i progressive, iako u slobodno vreme eksperimentiše i sa minimal, deep, tech house setovima; bavi se i produkcijom, a najveća želja joj je da bude najmlađi producent na Beatport-u. Treće mesto pripalo je beograđanki Mini Poznanović, koja smatra da je rejv mnogo više od muzike i umetnosti, da je to ubeđenje, verovanje, utopija u kojoj dolazi do eksplozije stvarnosti, dok se kroz njene setove provlače techno, house, minimal, breakbeat. Četvrto mesto osvojio je FN, koji veruje da je DJ-ing način života i kultura, osnova njegovog muzičkog ukusa su house i techno, uz pažljivu selekciju traka. Peto mesto pripalo je braći iz Bačke Palanke – Cheeka & BaloO, muzičkom dvojcu koji spajaju DJ-ing i perkusije, projekat koji spaja elektroniku i akustiku, energiju i ljubav prema muzici.\n@blenderletsmixit DJ takmičenje je zvanično završeno, a pobednica je techno devojka iz Novog Sada: @thisiskatalina ✊ Zaslužena pobeda svakako! Devojka je pokazala da u sebi sadrži pun paket da odnese prvo mesto. 🥇 Sve čestitke njoj i svim večerašnjim učesnicima! Veče je bilo odlično, pa samim tim i vrlo napeto za glasanje… 😬 Devojke su ovog puta bukvalno izdominirale! Mlada devojčica @lanna_dj koja ima samo 14 godina, zauzela je jako drugo mesto i sve pohvale za curu koja je pokazala zavidan napredak koji se dogodio od polufinala u petak do večerašnjeg nastupa! Buduća zvezdica po nama, samo nek nastavi da radi na sebi i da uživa u muzici onako kako i izgleda na sceni da to i radi! 🌟 Treće mesto je pripalo curi koja je imala fenomenalnu selekciju i predobar flow uz par tehničkih grešaka koje će sigurno vrlo brzo da savlada – gospođica @minapoznanovic – obratite pažnju na ovo ime u budućnosti! 👏 Četvrto mesto pripalo je @fnwaves momku koji je imao veoma zanimljiv odabir numera koje ćete retko gde čuti kod nas (samo mora da poradi na flow-u i mixing skill-u), dok su peti bili @cheeka.and.baloo rođena braća Miljan Vulinović a.k.a. Cheeka i Stefan Vulinović a.k.a. BaloO iz Bačke Palanke sa svojim već prepoznatljivim nastupom. 😎 Još jednom bravo svima i svaka čast Blenderu na ovom projektu! Divno veče u @barutanabeograd ❤\nA post shared by Grotto – The Way Of Life. (@bgdgrotto) on Oct 4, 2020 at 2:51pm PDT\nNastupe tri prvoplasirane učesnice pogledajte na ovom linku.\nPrethodni tekstdRUMELODY objavo nov album “Freedom of Imagination”\nSledeći tekstKristijan Molnar i Marko Milosavljević ove subote u Barutani


Da li su Nišlije žrtve mafijaških obračuna unutar SNS? - NOVA stranka\n20.11.2017 Press služba Naslovna, Niš 0\nTrend paljenja automobila visokih funkcionera koji je, po uzoru na mafijaške metode odmazde, zavladao Nišom tokom poslednjih nedelja, dokazuje da je naprednjački kartel naš grad pretvorio u poligon za sopstvene kriminalne obračune, ugrožavajući pritom bezbednost svakog građanina.\nPreksinoć je zapaljen automobil direktora JP Tržnica i funkcionera SNS. Par dana ranije, zapaljen je automobil zamenika gradonačelnika Niša koji je i sam istakao da je to verovatno posledica toga što je ukazivao na nezakonit izbor direktora niških javnih preduzeća, odnosno da su mu auto zapalili ljudi bliski vlasti. Nezvanično, pre dva meseca zapaljen je i auto načelnika policijske uprave, o čemu javnost nije obaveštena.\nOčigledno je da je interesno udruženje znano kao Srpska napredna stranka izgubilo svaku samokontrolu u svojim unutrašnjim sukobima koji su rezultat nadmetanja ko će više plena da ugrabi. „Odmetnici“ se kažnjavaju klasičnim mafijaškim metodama. „Kolateralna šteta“ su građani koji statiraju u nemilim scenama njihovog kriminalnog obračunavanja. Imajući u vidu način delovanja aktuelnog režima, pokušaće da i ovo zataškaju, a nalogodavce i izvršioce kriminalnog dela paljenja automobila sakriju od pravde. To nećemo dozvoliti.\nGradski odbor Nove stranke Niš zahteva od časnih profesionalaca u policiji i pravosuđu da u najkraćem roku privedu pravdi nalogodavce i izvršioce ovih krivičnih dela. Zahtevaćemo i podsećaćemo javnost na to konstatno, kako se i ovo, kao i sijaset drugoh SNS afera, ne bi gurnulo „pod tepih“.\nZahtevamo i raspisivanje vanrednih izbora u Nišu, jer je aktuelni režim, okupiran sopstvenim interesima i koruptivnim nagonima, najgrublje ugrozio bezbednost svih građana.\nPrethodna vest\tNova stranka podržala zahteve "Grupe za slobodu medija" Sledeća vest\tRakić Vodinelić: Tužilaštvo diskriminiše napadnute


Nova Medijska strategija mora da omogući ravnopravnost svih aktera na medijskoj sceni, kada je reč o finansiranju i odnosu države prema medijima, izjavio je u Nišu novinar i bivši predsednik Nezavisnog udruženja novinara Srbije (NUNS) Vukašin Obradović.\nOn je, na sastanku predstavnika NUNS, Balkanske istraživačke mreže (BIRN) i Fondacije Slavko Ćuruvija sa predstavnicima lokalnih medija i institucija o idejama za novu Medijsku strategiju, rekao da je potrebno da nova strategija omogući i ravnopravan položaj svih kada je reč o konkurenciji na tržištu, koja, prema njegovoj oceni, sada „praktično ne postoji“.\nOn je kazao da je na dosadašnjim sastancima usvojen zaključak da strategija mora da uvaži promene koje su se u međuvremenu desile u medijskoj sferi, a koje se odnose pre svega na digitalizaciju i pojavu novih medija.\n„Jedan od zaključaka dosadašnjih sastanaka na temu izrade Medijske strategije je da postojeća zakonska regulativa i nije tako loša i da je poblem u primeni. Nova strategija time pre svega treba da se bavi“, rekao je Obradović.\nKoordinator programa u BIRN-u Tanja Maksić rekla je da ta organizacija „kandiduje“ pet oblasti za razgovor sa organizacijama civilnog društva kada je reč o izradi nove Medijske strategije.\n„Smatramo da je najbitnije da Regulaciono telo za elektronske medije (REM) bude nezavisno telo, a ne organ države. U Savetu REM-a treba da budu profesionalci, a da se politička i državna tela isključe iz predlaganja kandidata za Savet“, kazala je Maksić.\nOna je dodala da BIRN smatra da nova Medijska strategija treba da omogući stabilan način finansiranja javnih medijskih servisa i da reši status preostalih medija u javnom vlasništvu – Tanjuga, Večernjih novosti i Politike.\nOna je dodala da nova strategija treba da omogući medijski pluralizam, a to je moguće samo uvođenjem pravila o medijskoj koncentraciji radi spračavanja ukrupnjavanja vlasništva.\nKonsultativne sastanke na temu izrade nove Medijske strategije BIRN, NUNS i Fondacija Slavko Ćuruvija organizuju uz podršku Evropske unije u okviru projekta „Javni novac za javni interes“.\n← Ljiljana Smajlović predsednica Suda časti UNS-a\nDa li novinari u Hrvatskoj smeju da postavljaju pitanja? →


ČEKAJUĆI NOVU MREŽU SUDOVA\nKOSOVSKA MITROVICA,07.avgust - Srbi zaposleni u sudovima na Kosmetu još nisu sigurni kako će izgledati integracija u kosovski pravosudni sistem. Očekuju da će slika biti jasnija posle izbora 3. novembra, kada će odziv na glasanje pokazati da li stanovništvo podržava integraciju.Briselskim sporazumom dogovoreno je da Priština uspostavi novu mrežu sudova i tužilaštava u opštinama na Kosovu i Metohiji, gde su Srbi većina. Sudovi koji rade u sistemu Republike Srbije, od 16. jula\nBEOGRAD,07.avgust - Potpredsednik Vlade Srbije i ministar spoljne i unutrašnje trgovine i telekomunikacija Rasim Ljajić izjavio je da će se danas, u konsultacijama sa Briselom i Prištinom, pokušati da se nađe rešenje po pitanju telekomunikacija. Ljajić je, gostujući u Jutarnjem programu TV Pink, rekao da će se videti da li je moguće u konsultacijama tokom dana doći do kompromisnog rešenja. Na pitanje novinara o sutrašnjim razgovorima u Briselu o telekomunikacijama, Ljajić j\nOČIŠĆENO I UREĐENO DVORIŠTE MANASTIRA DRAGANAC\nDRAGANAC, 06.avgust - U organizaciji NVO „ Kosmetski Zavetnici“ preko pedeset volontera organizovlo je akciju uređenje i čišćenje dvorišta manastira Draganac.Već od ranih jutarnjih sati maladi volonteri iz gotovo svih sredina gnjilanskog regiona započelo je akciju čiščenja manastirskog kompleksa. Akciji se priključilo i desetak omladinaca sa centralnog Kosova, kao i gosti iz Poljske, koji već nekoliko dana borave na prostoru Kosova I Metohije. Volontere posebno je obradov\nBLOKADA JARINJA NIKOME NE KORISTI\nGRAČANICA, 06.avgust - Poslanica Jedinstvene srpske liste u Skupštini Kosova Rada Trajković kaže za B92 da blokada puta ne ide u korist ni Beogradu ni Prištini i da predstavlja opstrukciju normalizacije odnosa između Srba i Albanaca. "Meni to, u stvari, liči na iznalaženje razloga za kompromitaciju impelemntacije briselskog sporazuma, baš u momentu kada Srbija dobija pohvale da je ipak dosta uradila jer više policija i carina na posao na prelazu Brnjak ne idu helikopterima ve\nZA DANAS NAJAVLJENA BLOKADA PUTA U JARINJU\nLEPOSAVIĆ, 06.avgust - Sindikati 6 društvenih preduzeća iz Leposavića danas će blokirati put Raška-Kosovska Mitrovica zbog "neravnopravnog tretmana koji imaju kod Vlade Srbije".Blokada puta je najavljena u periodu od 11 do 14 sati, u mestu Donje Jarinje. Protest je najavljen zbog "diskriminacije i ponižavanja radnika u društvenim preduzećima" sa Kosova pri isplati privremene naknade za šta su, kako ocenjuju, odgovorni Vlada Srbije i njena Kancelarija za Kosovo.Sindikalni pred\nBRISEL, 06.avgust - Novi razgovori delegacija Beograda i Prištine na ekspertskom nivou, koji su počeli u ponedeljak, danas se nastavljaju u Briselu.Jedna od glavnih tema su pripreme za lokalne izbore na Kosovu i Metohiji zakazane za 3. novembar. Dve delegacije razgovaraju trenutnim problemima u realizaciji izbora i načinima kakao da se oni prevaziđu u direktnom dijalogu sa predstavnicima OEBS-a i Prištine.


Bivši trener Ludogoreca i Levskog Georgi Dermendžijev biće novi selektor fudbalske reprezentacije Bugarske, izjavio je potpredsednik Saveza Jordan Lečkov, prenosi Rojters.\nLečkov je dodao da će ugovor biti potpisan u utorak, a Dermendžijev će na klupi zameniti Krasimira Balakova, koji je podneo ostavku posle ubedljivog poraza od Engleske 6:0 u kvalifikacijama za Evropsko prvenstvo 2020. godine.\nTaj susret obeležili su i bugarski navijači, koji su na rasnoj osnovi vredjali gostujuce fudbalere nacističkim pozdravima i majmunskim urlicima, zbog čega je meč dva puta bio prekidan.\nDetalj sa meča Bugarska - Engleska\nBugarska trenutno na poslednjem mestu u grupi A, sa tri boda iz sedam utakmica.\nDermendžijev je vodio Ludogorec do tri uzastopne titule šampiona Bugarske, a njegov tim je postao prvi bugarski predstavnik koji je zabeležio trijumf u grupnoj fazi Lige šampiona, kada je pobedio švajcarski Bazel 2014. godine.\nDRŽAVA STALA NA PUT RASIZMU Predsednik FS Bugarske smenjen nakon SRAMNOG ponašanja navijača na utakmici protiv Engleske


U BiH postoji 113 grupa vehabija koje povremeno izvode napade i na RS - www.vecernji.ba\nU BiH postoji 113 grupa vehabija koje povremeno izvode napade i na RS\n05. 02. 2017. u 14:00 0 komentara 963 prikaza\nDodik je upozorio da je opasnost od radikalnog islama velika, te da samo u BiH postoji 113 grupa vehabija koje povremeno izvode napade i na Republiku Srpsku.\nPredsjednik Republike Srpske Milorad Dodik izjavio je da je stav Republike Srpske po pitanju Kosova i Metohije ono što o tom pitanju kaže Beograd i naglasio da u svakom slučaju Kosovo ostaje ozbiljan problem i treba ga vratiti na razinu UN i Rezolucije 1244.\nKada je riječ o predstojećim predsjedničkim izborima u Srbiji, Dodik je za "Alo" rekao da vladajuća koalicija ima dovoljno snage da osigura pobjedu svog kandidata.\nOn je ponovio kako vjeruje da će njegovi unuci jednog dana živjeti u zemlji koja će biti unija Republike Srpske i Srbije. U osvrtu na stalne optužbe da on ruši Dayton, Dodik je rekao kako uporno, već deset godina, govori da podržava Daytonski sporazum.\n"A oni koji su ga rušili, sada kažu `Dodik ruši Dayton`. To je dio cinizma, a meni je najvažnije da očuvamo Republiku Srpsku", rekao je Dodik te je ukazao na značajan rast BDP-a, broja zaposlenih i industrijske proizvodnje u Srpskoj.\n"Sada bi se trebalo graditi auto-put Beograd-Sarajevo, koji će 95 posto prolaziti kroz Srpsku, tako da će prolaziti gdje mi kažemo. Nama je važno da se što bolje putnim pravcima povežemo sa Srbijom, dok Federaciju to ne zanima. Oni gledaju da se što bolje povežu s Turskom", rekao je predsjednik Republike Srpske.\nKomentirajući stalne napade na njega i na Republiku Srpsku, Dodik ističe kako je Srpska "navikla na bočne udare", prenosi Srna.\n"Nas to ne boli koliko djelovanje pojedinih ljudi u Beogradu koji su prepuni mržnje prema Republici Srpskoj. To nas daleko više pogađa od bilo koje reakcije Bakira Izetbegovića", rekao je Dodik dodajući kako Izetbegoviću u posljednje vrijeme nije lako i da je u daleko težoj poziciji nego prije godinu dana.\n"Uzdao se u pobjedu Hillary Clinton, to nije prošlo. Erdogan mu je saveznik, ali nije tako jak kao nekada, vratio se Fikret Abdić, izgubio je lokalne izbore u mjestima širom BiH, a uhvaćen je kako koketira sa `Muslimanskom braćom`, organizacijom koju SAD žele staviti na listu terorista", naveo je Dodik.\nOn je upozorio da je opasnost od radikalnog islama velika, te da samo u BiH postoji 113 grupa vehabija koje povremeno izvode napade i na Republiku Srpsku.\n"U Federaciji postoje centri za obuku u koje policija ne smije ući, kao što je Maoča. Nemam ništa protiv muslimana, ali ako koriste oružje za vjersku ideologiju, to je veliki problem", istaknuo je Dodik. Naglasio je da nitko ne može poreći opasnost od radikalnog islamizma u svijetu, što nije samo "Islamska država", te da podržava borbu protiv terorizma novoizabranog američkog predsjednika Donalda Trampa.\n"Koliko sam shvatio, novi američki predsjednik nije protiv muslimana, nego je njegova borba protiv terorizma, tako da je podržavam", istaknuo je Dodik. On smatra da će većina američkih veleposlanika na Balkanu otići i nikada se neće vratiti na ove prostore.\n"Čekamo nove ljude pa ćemo onda s njima razgovarati", rekao je predsjednik Srpske.\nKljučne riječi vehabije Milorad Dodik


U okviru 12. Festivala knjige, predavanje Protojereja-stavrofora Gojka Perovića – RTV SUNCE Arandjelovac\nHome » Aranđelovac » U okviru 12. Festivala knjige, predavanje Protojereja-stavrofora Gojka Perovića\nU okviru 12. Festivala knjige, predavanje Protojereja-stavrofora Gojka Perovića\nin Aranđelovac 06/09/2019\nU okviru 12. Festivala knjige, predavanje Protojereja-stavrofora Gojka Perovića, rektora Cetinjske bogoslovije na temu „Čitanje Njegoša u 21. veku“ već izaziva veliko interesovanje.\nNjegova predavanja o veri i Bogu, naslonjena na stalna ljudska preispitivanja koja svakodnevni život nameće, uvek izazivaju veliku pažnju, a snimci njegovih predavanja na You tube kanalima imaju ogroman broj pregleda.\nInače, Petar Petrović Njegoš je „Gorski vijenac“ u „Posveti prahu oca Srbije” ovo epohalno delo posvetio Karađorđu Petroviću, jer je u njemu i Prvom srpskom ustanku video iskru prvog organizovanog srpskog otpora nakon viševekovnog ropstva i mraka pod Turcima.\nOn je Karađorđa svrstao među velikane devetnaestog veka kao što su Napoleon, Karlo, Bliher, vojvoda od Velingtona, Suvorov, Švarcenberg i Kutuzov. Iako potiče iz malog naroda, Crni Đorđe je, za Njegoša, neizmernom hrabrošću, postao simbol otpora i viteškog duha srpskog naroda, a pretnja i strah za porobljivača. Gradski trg, 13. septembar od 18,45.\nPrethodna: Za prekvalfikaciju na IT dogodine 350 miliona dinara\nSledeća: Premier Liga u Tokiju


Kredit za izvoz - Istinomer\n„Kredit bi trebalo da bude operativan tokom prvog kvartala sledeće godine.“\nKredit Evropske investicione banke namenjen je izvozno orijentisanim preduzećima pod uslovom da nisu deo međunardnih korporacija, a trebalo bi da pomogne povećanju izvoza ali i da smanji nezaposlenost. Potpredsednik Vlade je rekao da je cilj kreditiranja da se izvoz podigne sa 40 na 60 odsto BDP-a.\nPolovinom 2011. godine postignut je dogovor sa EIB-om, a prvi krediti trebalo bi, prema najavama, da budu odobreni u septembru.\n„Obezbeđen je kredit Evropske investicione banke od 250 miliona evra u naredne dve godine za domaće izvoznike. Ministarstvo finansija u narednih nekoliko nedelja će oformiti komisiju koja će utvrditi kriterijume za odobravanje kredita i do kraja jula bi sve trebalo da bude poznato.“\npotpredsednik Vlade Božidar Đelić, B92, 29. 6. 2011. godine\nBudući da će izvoznici, prema poslednjim najavama, kredit moći da koriste sa pola godine zakašnjenja, Istinomer obećanje potpredsednika Vlade ocenjuje kao neispunjeno.\nBDP zapošljavanje krediti privatni sektor izvoz


Berenberg Bank: Evrozona bi mogla izaći iz krize do kraja 2013. | Biznis i Finansije\n/ Ekonomija / Berenberg Bank: Evrozona bi mogla izaći iz krize do kraja 2013.\nBerenberg Bank: Evrozona bi mogla izaći iz krize do kraja 2013.\nAko evrozona ostane na “pravom koloseku” kriza u njoj bit mogla biti završena već do kraja ove godine, misli Holger Šmiding, ekonomista iz Berenberg Bank. Jedino iznenađenje može doći iz Italije koja je nedavno birala novu vlast – drugih političkih rizika u članicama evrozone gotovo da i nema.\n“Fiskalna pozicija evrozone bolja je od američke, britanske ili japanske”, tvrdi ovaj ekonomista.\nSve četiri zemlje evrozone kojima je bila potrebna finansijska pomoć (Grčka, Irska, Portugal i Španija) tokom prošle godine ojačale su svoju ekonomsku poziciju, prema analizama koje je radila ova banka. “Zajednički deficit tih zemalja, zajedno sa Italijom, dostigao je 0,6 odsto BDP-a prošle godine, što je veliki napredak u odnosu na 7 odsto iz 2008.”, stoji u izveštaju Berenberg Bank. Sa ovakvim trendovima, periferne zemlje evrozone do kraja godine više neće morati da uvoze kapital.\nSa ovim optimističnim prognozama se međutim ne slaže Pol Dej, glavni strateg iz finansijske kuće Market Securities, koji tvrdi da situacija u bankarskom sektoru ovih perifernih zemalja nije u velikoj meri poboljšana.\nMnogi analitičari slažu se sa njim, navodeći da je Italija sada kolevka političkog rizika. Šmiding međutim tvrdi da politička situacija u Italiji nije mogo drugačija nego u npr Americi ili Nemačkoj: „To je kao zastoj između dva doma parlamenta, ali uprkos njemu italijanska fiskalna pozicija je i dalje stabilna“.\n2013. godina evrozona italija optimizam rizik stabilna


Favele Rio de Ženeira - Troškovi Olimpijskih igara 2016. godine - Gradjevinarstvo.rs\nFavele Rio de Ženeira - Troškovi Olimpijskih igara 2016. godine\n18.09.2012. Arch Daily\nOktobra 2009. godine se znalo da će Rio de Ženeiro ugostiti Olimpijske igre 2016. godine, pored toga što će biti i domaćin Svetskog prvenstva u fudbalu 2014. godine. Prošlog avgusta, biro AECOM je pokupio prvu nagradu za projektovanje Olimpijskog parka u Riu. Kako pripreme za administrativne poslove igara izgleda da idu glatko, situacija na samom terenu priča drugačiju priču.\nPlanirani Olimpijski park će biti smešten na lokaciji gde su sada trenutno favele u kojima živi oko 4.000 ljudi, poznate pod imenom Vila Autodromo i Riocinha, i ti građani nisu zadovoljni sa izgledima preseljenja prema ukazu vlade kako bi se zadovolji Olimpijski organizacioni komitet.\nPoput mnogih gradova koji su izabrani da ugoste mega događaje, brazilska vlada je predvidela da će Rio de Ženeiro, koji će biti domaćin Olimpijade 2016. godine, zajedno sa dvanaest drugih gradova koji će ugostiti Svetsko prvenstvo 2014, imati veoma velike koristi od globalne pažnje, turizma, infrastrukture i ekonomije. Organizacioni komitet Rio2016 obećva da će održavanje Olimpijade pružiti gradu širok spektar poslova i obuka. Četiri hiljade privremenih i stalnih radnika će biti angažovani u komitetu, 48.000 ljudi će dobiti stručnu i volontersku obuku u oblastima koje se odnose na igre, dok će 60.000 ljudi imati priliku da volontira.\nAli kako se Brazil sprema da ugosti Igre došlo je do povećanje kontraverza oko zemljišta koje se koristi za izgradnju infrastrukture i oko vrednosti tog zemljišta za ljude koji već na njemu žive. Neposredna opasnost za ljude koje žive u urbanim i ruralnim sredinama jeste eksproprijacija - činjenica da država ima pravo pod određenim zakonskim okvirima da preuzme privatnu imovinu građana, često uz novčanu nadoknadu i preimenuje funkciju zemljišta za potrebe samog razvoja. Pitanja kao što su ova se često javljaju tokom priprema Olimpijskih igara, ali reakcija u Rio de Ženeiru je posebno jaka i jedinstvena i veoma mnogo u suprotnosti sa planovima same vlade.\nPitanje koje se postavlja pred onima koji žive u favelama (brazilskom "ćumez gradu"), danas predstavlja mnogo više nego prosta selidba koja je potrebna radi izgradnje infrastrukture neophodne kako bi se ugostilo Svetsko prvenstvo i Olimpijada. Brazil je poznat po svojoj istoriji kriminala i favela naselja puna droge i, takođe, ima istoriju čišćenja ovih naselja surovim i štetnim načinima.\nVojna diktatura 60-tih i 70-tih sravnila je čitave favele, što je ostalo u sećanju stanovnika na brutalnosti na koje je vlada sposobna. Pored toga, istrage koje je sprovela grupa Human Rights Watch otkrila su policijsku brutalnost i nelegalna ubistva od strane policije pri odstranjivanju zločina iz favela. Izveštaj je pregledao 74 predmeta iz različitih gradova između 2006. i 2009. godine i napomenuo glasine da je policija organizovala "odrede smrti".\nMnogi gradovi domaćini povezuju Olimpijske igre sa osećajem nacionalnog ponosa i potencijal da se uzdigne njihova nacija u očima sveta. Ali postoje osnovne urbane i socijalne posledice koje često budu nezapažene. Prilikom održavanja Olimpijskih igara 2008. godine u Pekingu, slični problemi su se pojavili. Rušenje stambenih kvartova je bilo neizbežno, ali reakcija nije bila ni izbliza tako ozbiljna. Rakel Rolnik, specijalni izveštač Ujedinjenih Nacija o adekvatnom stanovanju u intervjuu za Mundo Real napominje profiti od mega događaja ne koriste celom stanovništvu i da vlada samu sebe rizikuje stvaranjem "stanja izuzetaka" gde su ljudska prava (na stanovanje) ugrožene ovim igrama, kao "u vanrednom stanju zbog rata ili katastrofe".\nJedno od najrozornijih pitanja, kaže Rolnik, jeste to da stanovnici obično poslednji saznaju i da im se tada da nekoliko izvodljivih opcija oporavljanja svojih života. Mnoga od ovih zajednica su izgrađena generacijama pre i starija su i od samih ljudi koji u njima žive. Kada vlada dolazi da ruši favele kako bi izgradili novu infrastrukturu ili ugostili neki događaj ona ne nudi transparentnost tim stanovnicima po pitanju zašto i kada se ruše njihovi domovi.\n"Većina zajednica nisu informisana o razvojnim projektima pre nego što im buldožeri zakucaju na vrata. A tada nemaju nikakve šanse da se rasporavljaju i predlažu alternative", kaže Rolnik. Često se onim ljudima koji su primorani da se evakuišu nudi ili finasijska nadoknada ili preseljenje u novi dom. Finansijska nadoknada, prema Rolnikovoj, nije dovoljna da se obezbedi novi dom, dok samo preseljenje zanemaruje vrednost zajednice koja je uništena.\nAli nije fer kriviti vladu za preduzimanje ovih koraka pod ovim okolnostima. Kao što je to obično slučaj, iskustvo stanovnika favela varira kroz različite priče. U članku koji je objavio časopis Tajm u septembru 2011. godine (Rio Gives Its Favelas a New Makeover), novinar Andru Dauvni izveštava koliko je infrastrukturnih poboljšanja bilo u pripremama za takmičenja 2014-te i 2016-te.\nPolicijska jedinica (UPP) doprinela je sa još mnogo zapelena droge i hapšenja, kao i smanjenju stopa ubistava i razbojništava. Novinar Robin Jap britanskog Telegrafa izvestio je u novembru 2011. godine da su se stanovnici Roćinhe, najveće favele od 120.000 stanovnika koju najviše muče narko bande, popravili nako što je policija izvršila racije u faveli sa "oklopnim vozilima, bacačima granata i mitraljezima", što je dovelo do toga da stanovnici polako prihvataju policijsko prisustvo.\nDakle, koje su granice neposrednog domena - i koji su troškovi koji moraju određene klase ljudi koji žive u favelama Rio de Ženeira da plate da bi učestvovali u globalnim događajima? Rolnikova nudi neka rešenja: "Iscrpljivanje svih mogućih alternativa pre pribegavanja uništavanju i minimiziranju uklanjanja do 300 porodica, umesto 700, na primer."


Pitanja i odgovori - Odgovori na česta pitanja u vezi naših sistema\nEvidencija radnog vremena predstavlja sistem koji je namenski razvijan da bi se prevazišli brojni problemi sa preciznim i ažurnim vođenjem broja radnih sati koje su zaposleni provodili na radnom mestu. Pored konkretnog radnog vremena, postoje opcije beleženja i ostalih vremena (pauza za topli obrok, službeno odsustvovanje, privatno odsustvovanje) koja zajedno čine ukupno vreme provedeno na poslu. Osim vremena provedenog na poslu sistemi takođe obrađuju vremena kada je zaposleni odsutan usled bolovanja, godišnjeg odmora.\nUmesto ručnog beleženja svih ovih podataka, čitav sistem je automatizovan, što rasterećuje i ubrzava rad HR službe, a sem automatizacije beleženja podataka, automatizovani su i svi relevantni izveštaji. Sistem evidencije radnog vremena kreira izveštaje za sve vremenske periode (dnevni, nedeljni, mesečni, periodični, godišnji), kako za pojedince tako i za više organizacione celine. Softverska aplikacija za praćenje prisutnosti zaposlenih primenjiva je na kompanije svih veličina (mikro, mini, srednja i velika) i modela finansiranja (privatna, javna ili društvena preduzeća).\nKoje prednosti donosi sistem evidencije radnog vremena?\nKvalitetna obrada gore navedenih podataka pomaže upravi da preciznije obračunava lične dohotke, smanji nepotrebne rashode usled neevidentiranih kašnjenja i preranih odlazaka, kao i fiktivnih prekovremenih sati. HR menadžment kompanije može na osnovu čitavog niza izveštaja koji su na raspolaganju da donese odluku o relokaciji zaposlenih na pozicije gde do pravog izražaja mogu doći njegove radne osobine, da stimuliše zaposlenog u novom radnom okruženju ili da on posluži kao podsticaj kolegama. Instaliranjem sistema i njegovim pravilnim korišćenjem moguće je iskoristiti njegov potencijal, a u kratkom vremenu donose se brojne uštede, najpre na osnovu preciznije isplaćenih zarada, zatim kroz eliminaciju nekontrolisanih kašnjenja ili zloupotreba prilikom upisivanja netačnih vremena dolaska i odlaska u evidenciju.\nSistem može generisati veliki broj različitih izveštaja u formi tabela ili grafika. Tabelarni izveštaji se bez problema mogu izvesti u CSV i Excell formatu. Grafički izveštaji svojom preglednošću omogućavaju lakši i brži uvid u sve informacije koje su važne za funkcionisanje HR službe, kao i računovodstveno-obračunske službe. Sa njima se lakše mogu planirati angažovanja u vreme praznika, raspored godišnjih odmora, aktivne promene rasporeda smena, a jedna od opcija koje sistem nudi je automatsko prepoznavanje smene u kojoj zaposleni radi.\nSistem kontrole pristupa je osmišljen prvenstveno u cilju sprečavanja ulaska neovlašćenih lica u postrojenja, objekte i protorije. Sistem predstavlja kombinaciju mehaničkih i elektronskih rešenja i može funkcionisati samostalno ili kao deo drugih, većih sistema. Kontrola pristupa može varirati od jednostavne, elektronski kontrolisane bravice na ormaru svlačionice fitnes kluba, preko mehaničkih barijera, trokrakih i onih pune visine koje ograničavaju protok posetilaca na stadionima, koncertnim halama, pozorištima, muzejima, zabavnim parkovima, autobuskim, železničkim stanicama i aerodromima.\nOsim toga, tu mogu biti elektronske brave na ulaznim i sobnim vratima stambenih zgrada, hotela, banjskih lečilišta, studentskih i učeničkih domova ili domova za negu starih lica. Ili da odemo još korak dalje do važnih objekata: laboratorija, arhiva, kontrolnih centara u postrojenjima od strateške važnosti, gde se pristup kontroliše beskontaktnim čitačima i karticama zaštićenim visokim nivoima enkripcije.\nOblasti primene sistema kontrole pristupa\nSistem kontrole pristupa je našao primenu u gotovo svim sferama žvota. Gde god je potrebno regulisati dostupnost određenih sadržaja, bilo da su to garderobni ormarići u svlačionici, bilo da je u pitanju pristup razvojnoj laboratoriji visokotehnološke institucije. Pomenuti garderobni ormarići mogu se naći u sportskim centrima, hotelskim bazenima ili njihova manja verzija može se koristiti kao poštansko sanduče. Otvaranje i zatvaranje ormarića vrši se prislanjanjem beskontaktne kartice na čitač.\nIsta kartica i čitač se mogu koristiti za manipulaciju ulaznim i sobnim vratima u hotelima, studentskim domovima, domovima učenika, ustanovama za negu starih lica, banjskim lečilištima. Za aktiviranje beskontaktnih čitača se osim NFC kartica, mogu koristiti i narukvice ili privesci koje u sebi imaju NFC tagove ili pametni telefoni sa NFC čipom.\nPomenuta kombinacija je primenjiva sa pešačkim barijerama, kakve odavno viđamo na autobuskim i železničkim stanicama i aerodromima, a od skora i na ulazima u velike sportske centre, akva parkove, koncertne hale, muzeje. Ovde su one neodvojivi deo biletarskog sistema, gde su zadužene za ograničavanje fizičkog pristupa sadržajima za koji je (ili nije) plaćena ulaznica.\nKao deo sistema Evidencije radnog vremena, kontrola pristupa ima direktnog uticaja na monitoring zaposlenih u okviru preduzeća, da li su na svom neposrednom radnom mestu. Takođe, kontrola pristupa je važna da ograničenje kretanja u delovima objekta ili prostorijama, koji zbog prirode posla koji se u njima obavlja, ne bi trebalo da budu dostupni svim zaposlenima, već samo onima sa posebnom autorizacijim. Za pristup, arhivama, sefovima, razvojnim laboratorijama, koriste se isti beskontaktni čitači, ali su kartice sa višim nivoima enkripcije, koje uz odgovarajući softver isključuju mogućnost da se ugrozi bezbednost interesnih prostorija.\nŠta je to Sistem studentskih domova?\nSistem studentskog doma ili Studentski sistem, ima za cilj da na što efikasniji način sinhronizuje najrazličitije potrebe stanara studentskih i učeničkih domova.Studentski sistem koji je razvio Digital Logic nastao je objedinjavanjem sistema kontrole pristupa studentskim sobama, sistema evidencije prisutnosti, sistema biblioteke, kao i sistema izdavanja obroka u restoranu. Za funkcionisanje sistema potrebni su beskontaktni NFC čitači i beskontaktne identifikacione kartice i prateće softverske aplikacije koje imaju zadatak da prikupljene informacije obrade i omoguće studentu, da bez problema uđe u svoju sobu, prijavi se na obaveznim vežbama-predavanjima, biblioteci iznajmi knjigu ili da u restoranu studentskog doma preuzme svoj obrok.\nPrednosti koje donosi upotreba Sistema za studentske domove\nUvođenje ovog sistema donosi čitav niz prednosti u svakodnevnom i nesmetanom funkcionisanju studentskih i učeničkih domova:\n– Kontrola pristupa studentskim (učeničkim) domovima i dodeljenim sobama (elektronski ključ)\n– Evidencija prisutnosti (uz IP kameru i identifikaciju) studenata na predavanjima\n– Pozajmljivanje knjiga iz biblioteke koja postoji u okviru doma ili fakulteta\n– Izdavanje obroka u domskom restoranu-menzi (u zavisnosti od zahteva korisnika, postoji nekoliko modela po kojima se izdaju obroci)\n– Ostvaruju se dodatne uštede boljom kontrolom troškova ishrane u studentskom restoranu\n– Kontrolisani pristup dodatnim sadržajima\n– Mogućnost integrisanja sistema za kontrolu potrošnje električne energije u sobama\n– Sistem se može koristiti i za zaposlene i evidentiranje njihove prisitnosti\n– Smanjuje se mogućnost zloupotreba, prevara i drugih protivpravnih radnji\nSistem restorana – sistem prodaje obroka u restoranima različitog tipa predstavlja opciju, koja je primenjiva kako u restoranima hotelskih kompleksa, banjskih lečilišta, studentskih i domova učenika, domova za negu starih lica, kao i u komercijalnim restoranima gde se kartice našeg sistema mogu koristiti kao vrsta loyalty kartica.\nSistem može fukcionisati samostalno ili u okviru hotelskog sistema, sistema studentskog (učeničkog) doma. Kada se đaci evidentiraju na ulasku u školu, beleži se njihova prisutnost, a svi učenici koji koriste usluge školske menze se na taj način automatski prijavljuju za obrok (ili više njih, ako škola ima organizovan celodnevni boravak). Tako se minimizira mogućnost pripreme viška obroka i školska ustanova ostvaruju dodatne uštede.\nKada je potrebno organizovati ishranu zaposlenih, sistem restorana efikasno rešava problem. Pošto koristi iste čitače i iste beskontaktne kartice, sistem restorana se može nadovezati na evidenciju radnog vremena, te je zbog toga posebno interesantan poslovnim kompleksima koji u imaju na raspolaganju i fabričke restorane.\nKlasični restorani mogu implementirati sistem i ponuditi svoje usluge korisnicima koji mogu biti iz različitih kompanija, a evidentirati se mogu sa karticama koje već poseduju, pod uslovom da su istog standarda koji koriste Digital Logic NFC čitači (13,56 MHz). Pri tom bi se evidentirao jedinstveni identifikacioni broj beskontaktne kartice. Svaki korisnik bi se mogao registrovati na online aplikaciju sa korisničkim imenom i lozinkom i na taj način bi imao uvid u iskorišćenost “kredita” na kartici. U skladu sa zahtevima aplikacija se može obogatiti opcijama naručivanja obroka sa menija, otkazivanja obroka i slično.\nZa nesmetano funkcionisanje sistema zaslužne su hardverske komponente i softverska aplikacija razvijeni u Digital Logic-u. Beskontaktni čitač Base HD koji funkcioniše na 13,56 MHz, bez problema očitava identifikacione kartice, priveske ili narukvice sa NFC tagom. Softverska aplikacija sa preglednim menijima, omogućava lako upravljanje svim opcijama, sa velikim brojem statističkih izveštaja koji garantuju korisnicima najefikasnije iskorišćenje celog sistema.\nPrednosti sistema izdavanja obroka u restoranima\nImplemetacijom Sistema izdavanja obroka u restoranima, korisnici dobijaju čitav niz benefita.\n– Kontrola izdavanja obroka (isključivo nosiocu kartice, taga, pametnog mobilnog telefona)\n– Kombinacijom sa evidencijom prisutnosti, smanjuju se troškovi fabričkih, školskih ili studentskih restorana (menzi),\njer se priprema tačno određeni broj obroka prema spisku prisutnih korisnika usluga restorana.\n– Sistem može funkcionsati samostalno ili kao deo većeg sistema.\n– Postojanje nekoliko različitih modela izdavanja obroka koji zadovoljavaju gotovo sve potrebe korisnika.\n– Klasični restorani (koji posluju u okviru velikih poslovnih centara, na primer) mogu ponuditi svojim korisnicima preuzimanje obroka dostavom, uz evidentiranje sa mobilnim telefonima.\nGPS/GPRS praćenje pozicije i telemetrije vozila\nSistem praćenja pozicije i telemetrije vozila predstavlja veoma važnu komponentu u savremenom poslovanju kako transportnih preduzeća tako i onih kompanija koje se ne bave primarno prevozom, ali poseduju sopstvene vozne parkove. Kako bi ostvarili što veći profit, preduzetnici se trude da minimiziraju troškove. Radi što efikasnijeg iskorišćenja kapaciteta vozila, eksploatacije motora u najoptimalnijim uslovima (obrtaji motora, stepen prenosa, nagib terena, trenutna brzina), koriste se sistemi koji omogućavaju vlasnicima i menadžerima da znaju pozicije njihovih vozila, kao i način vožnje njihovih vozača (ekonomičan ili agresivan stil).\nZahvaljujući našem hadveru i pratećim softverskim aplikacijama, moguće je ispratiti sve relevantne informacije kroz izveštaje koje aplikacija formira automatski. Takođe je moguće ispratiti eventualno kretanje vozila van zadatih interesnih tačaka koje određuje poslodavac, neplanirana zadržavanja na pojedinim mestima, kretanje van optimalnih ruta.\nPozicija vozila se utvrđuje posredstvom mreže GPS satelita, a telemetrijski podaci se prikupljaju sa senzora na više pozicija u vozilu. Podaci objedinjeni u glavnoj računarskoj jedinici se zajedno sa pozicijom prosleđuju do servera putem GPRS mreže mobilne telefonije. Aplikacija obrađuje primljene podatke i uobličava ih u numeričke i grafičke izveštaje koji pružaju dovoljnu količinu informacija za procenu iskorišćenosti kapaciteta vozila.\nPrednosti GPS/GPRS praćenja pozicije i telemetrije vozila\nManji investicioni troškovi uvođenja sistema za praćenje vozila, koji se u brzom roku isplate kroz utrošak goriva i izdatke za popravke vozila.\nMogućnost iznajmljvanja uređaja, što znatno umanjuje troškove.\nU slučaju kupovine uređaja na mesečnom nivou imate samo troškove pretplate.\nNemate troškove održavanja.\nSvi podaci su zaštićeni na našim serverima.\nSvu opremu i programe za praćenje održavaju stručna lica.\nSvi relevantni podaci su dostupni uvidu izveštaja koji se mogu izvesti u CSV i Excel formatima.\nKontrola pristupa zgradama\nKontrola pristupa stambenim zgradama je sistem razvijen da stanarima-korisnicima maksimalno pojednostavi ulazak u zgrade. Beskontaktni čitač koji se montira na vratima povezan je sa elektroprihvatnikom na bravi i u trenutku kada registrovani korisnik sistema (stanar) približi NFC karticu, privezak, narukvicu ili NFC telefon, čitač šalje signal da se brava otključa. Ovakav sistem je napravio veliki pomak u odnosu na klasične sisteme sa ključem i interfonom. Oni su na tržištu već više od 40 godina i ne mogu da ispune nove zahteve klijenata. Problemi koji nastaju usled izgubljenih ili polomljenih ključeva primoravaju stanare zgrada da se dovijaju na razne načine kako bi ušli u svoju zgradu. Zimi kada se zalede cilindri na bravama, kada su stanarima zauzete ruke, kada je vreme loše, osvetljenje slabo ili nikakvo, postojeći sistemi predstavljaju prepreku za stanare zgrada. Pored toga, postoje i mnoge situacije u kojima je ugrožena bezbednost stanara. Otključavanje ulaznih vrata ključem tada može trajati predugo i dodatno se produžava usled dekoncentrisanosti, panike ili loše vidljivosti.\nPrednosti koje donosi kontrola pristupa stambenim zgradama\nBezbednost stanara zgrade na znatno višem nivou, naročito važno za decu i starije sugrađane\nKartice i tagovi se mogu kopirati i programirati samo na zahtev korisnika, za razliku od ključeva\nDodatna bezbednosna opcija: beleženje ulaza/izlaza, evidentiranje ko je od stanara otvorio vrata, beleženje do 5000 događaja\nIntegracija IP kamere, uz evidentiranje ko je otvorio vrata, IP kamera beleži sliku korisnika\nIsključena mogućnost zaglavljivanja i lomljenja ključa usled zaleđenog cilindra brave zbog otvaranja vrata pomoću kartica i tagova\nŠta je sistem bivatorijuma i koja mu je namena?\nBivatorijum se u najkraće može opisati kao sistem koji omogućava kontrolisani pristup javnim česmama sa pijaćom vodom. Sistem bivatorijuma je razvijen za ekonomičnu distribuciju zdrave pijaće vode sa javnih česama, a zasnovan na sistemu identifikacije. Bivatorijum građanima korisnicima omogućava kontrolisani pristup izvoru tretirane vode, a lokalnoj zajednici i preduzeću za vodosnabdevanje garantuju smanjenje gubitaka usled neovlašćenog istakanja vode i produženje resursa skupocenih filtera u sistemu prečistača vode javne česme.\nSnabdevanje stanovništva naseljenih mesta pijaćom vodom se najčešće vrši distribucijom vode cevovodom od izvorišta do mesta življenja (kuće ili stanovi). Voda je upitnog kvaliteta od samih izvorišta gde se podvrgava fizičko-hemijskim tretmanima prečišćavanja, da bi se transportovala mrežom cevovoda koji su uglavnom stariji od 30 godina, sa naslagama materija koje su se nataložile i predstavljaju sekundarni izvor kontaminacije vode.\nDelovi sistema bivatorijuma\nSistem koristi AIS Base HD čitač beskontaktnih kartica i tagov operativan u širokom rasponu temperatura i u uslovima povećane vlage.\nElektronski kontrolisani protokomer je zadužen za precizno doziranje količine vode koja se istače, uz optimalnih 5 litara za snabdevanje domaćinstava.\nSoftver koji se koristi za kontrolu sistema javnih česama, pruža uvid u utrošenu količinu vode, količinu koja je preostala, kumulativnu potrošnju za određeni vremenski period, kako za pojedinačnu karticu, tako i za sve korisnike usluga javne česme.\nKoje prednosti donosi sistem bivatorijuma?\nZa efikasno vodosnabdevanje kroz sistem bivatorijuma, bez gubitaka na zloupotrebe od strane neovlašćenih lica, javne česme se opremaju Digital Logic Base HD beskontaktnim čitačima NFC kartica i tagova. Uvezan čitač kartica sa elektronski kontrolisanim slavinama, preko našeg inovativnog softvera garantuje da će ovlašćeni korisnik beskontaktne kartice moći da natoči tačno određenu količinu vode. Ovakav sistem isključuje mogućnost neovlašćenog istakanja velike količine vode, korišćenja visokokvalitetne procesirane (a samim tim i skupocene) vode u neadekvatne svrhe, odnosno sve drugo osim pića i pripremanja hrane. Tako se izbegava nepotrebni trošak zbog ubrzanog rabaćenja skupocenih prečistača koji imaju ograničeni kapacitet.\nOvaj sistem omogućava i efikasniju naplatu redovnih računa za vodu. Naime, neregulisane obaveze prema javnom preduzeću za vodosnabdevanje, za vodu koju građani koriste iz sistema vodovoda, onemogućavaju građanima da dopune svoje kartice koje koriste na čitačima u okviru sistema javne česme. Na taj način se ostvaruje višestruka korist, javno preduzeće za vodosnabdevanje, praktično minimizira iznose neplaćenih računa, lokalna samouprava ne mora izdvaja dodatna sredstva iz budžeta, da bi se dotiralo pomenuto preduzeće zbog neefikasnog sistema naplate. Na kraju i samo održavanje prečistača i filtera u okviru javne česme se time ne dovodi u pitanje.\nIsti sistem je primenjiv i na izvorištima lekovite vode u banjskim lečilištima, ostavljajući mogućnost da gosti hotela mogu nesmetano koristiti ovaj dragoceni resurs ili ako su zahtevi terapije takvi, preporukom lekara tačno određenu količinu vode. Prema zahtevu korisnika (banjskog lečilišta), čitači mogu aktivirati elektronske slavine pomoću boca sa ugrađenim NFC čipom, koje se dodeljuju krajnjim korisnicima (pacijentima).\nPešačke barijere koje proizvodi Digital Logic zamišljene su kao fizička komponenta u okviru više različitih sistema. Primenjuju se kao deo sistema kontrole pristupa, za šta se izrađuju se u verzijama kao trokraka barijera i višekraka barijera pune visine. Sistem kontrole pristupa, u zavisnosti od potreba naručioca može se sastojati iz jedne ili više sistemski kontrolisanih trokrakih ili višekrakih barijera, kao i pratećih konstrukcija poput dodatnih vrata, ograda i slično.\nPešačke barijere sistema kontrole pristupa mogu se primeniti posredno kao deo sistema evidencije radnog\nvremena. U okviru ovog sistema ili biletarskog sistema. Uvođenjem RFID tehnologije podiže se efikasnost poslovanja na viši nivo.\nTakođe smanjuju se mogućnosti malverzacija, a procenat evidentiranih – poništenih karata dramatično se\nuvećava, obezbeđujući tačnu i ažurnu evidenciju. Iskorišćenjem nabrojanih prednosti, instalirani sistem\nse isplaćuje u relativno kratkom roku, da bi nakon toga nastavio da donosi profit kompaniji.


Popločavanje dvorišta, Lok :: Daibau.rs\nPOPLOČAVANJE DVORIŠTA, LOK\nTražim dobrog izvođača za popločavanje: Skupili smo i proverili izvođača za popločavanje, koji rade u mestu Lok i okolini. Pošaljite potražnju i zainteresovani izvođača za popločavanje će vas kontaktirati za pregled, predračun i ponude.\tUgodan izvođač za popločavanje Lok, koji može da uradi:\tpopločavanje dvorišta, popločavanje parkinga, popločavanje dvorišta, ivičnjaci u dvorištu, popločavanje granitnim kockama, popločavanje balvanima, nasipanje za izgradnju prilaza, kvalitetno popločavanje, preduzeće za niskogradnju, i ostale povezane poslove će se sigurno naći i za vas.\tviše\nPreduzeće Granit-Macola iz Kaća aktivno je na tržištu od 2015. godine i uspešno se bavi kamenorezačkim i klesarskim poslovima. Ukoliko vam je potrebno postavljanje mermera i granita na stepeništa, pod...


Dan online - Sport: Roma traži Šaćirija - 2020-01-17\nSport PITA SE MENADŽER\nU Klopovim rukama - Đerdan Šaćiri (Liverpul) Roma traži Šaćirija\nNa pomolu je rastanak - objektivno, takav epilog mogao se i naslutiti jer Đerdan Šaćiri nije izdržao konkurenciju u ekipi Liverpula. Na Enfild Roudu nije uspio da bude u prvom planu kod menadžera Jirgen Klopa koji će se na kraju ipak pitati o njegovoj sudbini.\nJer, za usluge reprezentativca Švajcarske i krilnog napadača tima sa Enfild Rouda interesovanje je pokazala Roma, prenosi Liverpul Eho, časopis dobro upućen u zbivanja u redovima Redsa.\nKlub iz glavnog grada Italije želi da dovede reprezentativca Švajcarske na pozajmicu do kraja sezone uz mogućnost otkupa njegovog kompletnog ugovora.\nŠaćiri je objektivno željan igranja, a ove sezone ima izrazito skromnu minutažu, tako da je procijenio da je za njega najbolje da promijeni sredinu kako ne bi stagnirao.\nMeđutim, trenutno od tog transfera najvjerovatnije neće biti ništa, jer se njegov agent sastao sa menadžerom Liverpula Jirgen Klopom, koji mu je poručio da ne želi da pusti nijednog igrača svog tima u januaru. Razlog je vrlo jednostavan - Redsi poslije 30 godina čekanja imaju priliku da osvoje titulu u Premijer ligi, a Klop mora da ima na svakoj poziciji iskusnog igrača u rezervi, u slučaju da dođe do nekih povreda.\nĐerdan Šaćiri je, prije dolaska u redove aktuelnog prvaka Evrope i svijeta, nastupao za Bazel, Bajern, Inter i Stouk.


Glumac i bivši guverner Kalifornije govorio je o svom detinjstvu u post nacističkoj Austriji\nU emotivnoj video poruci u kojoj se priseća detinjstva u post-nacističkoj Austriji, bivši guverner Kalifornije i glumac Arnold Švarceneger osudio je nasilje u Kongresu i, kako je rekao, laži kojima je predsednik Donald Tramp podsticao to nasilje.\n"Predsednik Tramp je želeo da preokrene rezultate izbora koji su bili fer, da organizuje državni udar tako što je širio laži", rekao je Švarceneger u video poruci na društvenim mrežama.\n"Moj otac i njegovi susedi su takođe bili obmanjivani, a znamo kuda te laži vode", rekao je glumac, koji je i republikanac.\nPredsednik Tramp tvrdi, bez dokaza, da su izbori 3. novembra pokradeni.\nMasa njegovih pristalica došla je na protest u Vašington 6. januara kada je Kongres potvrđivao rezultate izbora, a posle govora predsednika upali su u zgradu na Kapitol hilu. U neredima je poginulo petoro ljudi, uključujući i policajca.\nTramp se naknadno obavezao na mirnu tranziciju vlasti, ali je i rekao da neće doći na Bajdenovu inauguraciju.\nŠvarceneger je konstatovao da će Tramp biti "nebitan kao stari tvit" posle inauguracije, a neke predstavnike u Kongresu je nazvao "beskičmenjacima" jer nisu učinili ništa da nasilje spreče.\nPoredeći rasističku grupu Ponosni dečaci sa nacistima, Švarceneger je konstatovao da i u njegovom detinjstvu nisu svi ljudi bili tvrdokorni antisemiti ili nacisti, ali da su "polako, korak po korak, otišli tim putem".\nBivši guverner Kalifornije je rekao da je "američka demokratija kao mač - što je više iskušavaju, postaje jača".\n"Demokratiju su iskušavali ratovi, nepravde, pobune...Verujem da ćemo, koliko god da su nas potresli pređašnji događaji, iz svega izaći snažniji jer sada znamo šta možemo da izgubimo".\nŠvarceneger je takođe imao ambiciju da postane predsednik 2016, ali nije mogao da se kandiduje jer nije rođen u Americi.


Advokati za porez duguju 3,3 miliona evra – Borba\nDirektor Poreske uprave Miomir M. Mugoša u intervjuu portalu CdM kaže da advokati za porez duguju 3,3 miliona evra. Naglašava da je primjenom Zakona o reprogramu poreskog potraživanja, Poreska uprava do sada prihodovala 50 milion evra zaostalog poreskog duga.\n“Prema analizi izvršenoj na kraju 2018. godine ukupni dospjeli poreski dug iznosi 397.418.265 evra. S obzirom na to da je na kraju 2015. godine dospjeli poreski dug iznosio 587.688.851 evra, to je isti u protekle tri godine smanjen za preko 190 miliona evra.\nImajući u vidu da se preko 200 miliona evra duga odnosi na poreske obveznike koji se prema kriterijumima Ministarstva finansija smatraju aktivnim, to Poreska uprava ulaže maksimalne napore da od istih naplati najveći dio poreskih potraživanja.\nS druge strane, jedan značajan dio poreskog duga pripada poreskim obveznicima koji čak i više desetina godina ne obavljaju djelatnost i ne stiču nikakve prihode, te mogućnost naplate potraživanja od ove kategorije gotovo da ne postoji”, rekao je on.\nPronađen leš u Tari


Saudijska Arabija otvorila ambasadu u Bagdadu posle 25 godina\nBeta\t 2. januara 2016. 12:00\nSaudijska Arabija je otvorila ambasadu u Bagdadu, koja je zatvorena pre 25 godina, što će doprineti većoj saradnji u borbi protiv terorizma.\nTelevizija El Arabia javila je u petak da je saudijska ambasada ponovo otvorena u iračkoj prestonici, preneo je Sputnjik.\nNovi saudijski ambasador u Iraku Tamer el Sabhan izjavio je da je otvaranje ambasade korak ka većoj saradnji dve zemlje u borbi protiv terorizma.\nSaudijska Arabija je zatvorila ambasadu u Bagdadu posle invazije na Kuvajt 1990. godine, a diplomatski odnosi dve zemlje obnovljeni su 2004. kada je u medjunarodnoj operaciji pod vodjstvom SAD srušen irački režim Sadam Huseina.\nRijad je u decembru najavio formiranje široke antiterorističke koalicije zemalja sunitskih muslimana. Na listi koalicije arapskih zemlja našli su se Egipat, Katar, Ujedinjeni Arapski Emirati, kao i Turska, Malezija, Pakistan, ali ne i Irak i Sirija.\nPoboljšanje odnosa Saudijske Arabije kojom vladaju sunitski muslimani i Iraka na čijem čelu su šiiti moglo bi da ojača regionalnu saradnju u borbi protiv Islamske države, koji drži pod kontrolom delova Iraka i Sirije, prenosi Radio slobodna Evropa.\nSaudijska Arabija je ranije optuživala Irak da je previše blizak njenom najvećem rivalu u regionu, Iranu, kao i da ohrabruje diskriminaciju sunita, što Bagdad negira.


DODIK POBESNEO: Pisaću Trampu i obavestiti ga šta mu rade službenici u BiH! | Vestinet.rs\nPočetna TEMA DANA\tDODIK POBESNEO: Pisaću Trampu i obavestiti ga šta mu rade službenici u BiH!\nDODIK POBESNEO: Pisaću Trampu i obavestiti ga šta mu rade službenici u BiH!\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik izjavio je da će pisati američkom predsedniku Donaldu Trampu, kako bi ga „obavestio o radu njegovih službenika u BiH“.\nDodik je rekao da je Izvršni komitet SNSD-a na sednici ocenio da pismo koje su ambasadori EU, SAD-a i OEBS-a uputili srpskim funkcionerima u institucijama BiH predstavlja pristisak.\nOn je naglasio da SNSD to smatra kao „neprimereno ponašanje i mešanje u unutrašnje stvari zemlje“, zbog čega će tražiti objašnjenje od njihovih centrala.\n„Ovo je zastrašivanje. Nikada nisu reagovali na ovakav način kada su se sastajali Bošnjaci“, kazao je Dodik.\nNajavio je da će povodom, kako je rekao, mešanja stranaca u unutrašnju politiku BiH, organizovati miting u Istočnom Sarajevu, a da će potom otići pred zgradu OHR-a u Sarajevu, javlja RTRS.\nAmerički ambasador, predstavnici EU i OEBS-a, reagovali su na nedavni dolazak srpskih funkcionera, poput predsednika Visokog sudskog i tužilačkog saveta (VSTS) Milana Tegeltije, člana CIK-a Branka Petrića, članova rukovodstva SIPA i OBA na sastanak sa zvaničnicima RS, na kome je razgovarano o odluci Narodne skupštine RS da srpski predstavnici u zajedničkim institucijama ne učestvuju u odlučivanju zbog poslednje odluke Ustavnog suda BiH o poljoprivrednom zemljištu.\nDodik je najavio da će RS sve svoje aktivnosti usmeriti na „izvorni Dejton“, odnosno vraćanje izvornih dejtonskih nadležnosti RS, ocenivši da su za rušenje Dejtonskog sporazuma odgovorni deo međunarodne zajednice i visoki predstavnici.\n„To je legitiman politički cilj i on nikome ne može biti sporan, osim onima koji nisu završili svoj posao ovde – zarobljavanja srpskog naroda u BiH na trajan način“, kazao je Dodik.\nIzvršni komitet SNSD-a, naveo je dalje, odbacio je Zakon o prestanku mandata VSTS u sadašnjem sastavu, usvojen pre nekoliko dana u Predstavničkom domu BiH, optuživši SDS i PDP da su glasanjem za taj zakon, zajedno sa strankama iz Federacije BiH, pokazali da su „kvislinzi“.\nLider SNSD-a je najavio da će delegati te stranke u Domu naroda parlamenta BiH blokirati donošenje tog zakona.\nUpitan da li će biti izmeštanja pravoslavne crkve, izgrađene posle rata na privatnom posedu Fate Orlović u Konjević polju kod Bratunca, Dodik je rekao da je ranije smatrao da to treba učiniti, a da sad misli da to ne treba da se desi sve dok se ne reše sva sporna pitanja u BiH.\nOdgovarajući na pitanje o pretnji smrću koje mu je sinoć u programu BN televizije uputio jedan od gledalaca, on je ocenio da je manji problem taj gledalac, od BN televizije, koja, kako je ocenio, „produkuje atmosferu u kojoj se takve stvari mogu dešavati“.\nDodik je još naveo da je Izvršni komitet SNSD-a prihvatio predlog sporazuma o saradnji sa aktuelnim gradonačelnikom Bijeljine Mićom Mićićem (SDS) da on bude njihov zajednički kandidat na oktobarskim loklanim izborima.\nSNSD je odbacio i proslavu 1. marta kao Dana nezavisnosti BiH, navodeći da je to „lažna predstava o prazniku o Bosni i Hercegovini“.\n„Smatramo da je to još jedna u nizu majorizacija i neprimereno je prisustvo stranih ambasadora na toj kvazimanifestaciji“, kazao je Dodik.\nDonald TrampMilorad Dodik\nSITUACIJA U SIRIJI IZMIČE KONTROLI! BRITANIJA TRAŽI HITNU SEDNICU SB UN!\nAdvokat Gajić priskače upomoć: Frilenseri da se odupru retroaktivnom haraču! Prvo što naučite na paravnom fakultetu, je da nema retroaktivnog naplaćivanja!


Nacrt medijske strategije dostavljen Evropskoj komisiji, uskoro i Izveštaj o raspravi | Insajder\nPremijerka Ana Brnabić sastala se danas sa članovima Radne grupe koji su radili na pripremi medijske strategije, a kako je saopšteno iz kabineta, Nacrt dokumenta je dostavljen Evropskoj komisiji na razmatranje. Izveštaj o sprovedenoj javnoj raspravi, koja je završena 1. marta, kako je najavljeno iz kabineta premijerke biće objavljen sledeće nedelje.\n“Proces izrade Medijske strategije bio je u potpunosti inkluzivan i transparentan i uključio je veliki broj eksperata, predstavnika akademske zajednice, međunarodnih organizacija, organizacija civilnog društva, medija i drugih. Tokom februara sprovedena je javna rasprava o nacrtu ovog važnog dokumenta i pristiglo je više od 300 predloga, komentara i sugestija”, piše u saopštenju.\nU saopštenju se navodi i da će Vlada RS u toku naredne nedelje objaviti Izveštaj o sprovedenoj javnoj raspravi, sa komentarima i odgovorima na svaku pojedinačnu primedbu.\nIzradu medijske strategije obeležile polemike, nesporazumi, napušatanja radne grupe\nOvo je, inače, drugi pokušaj izrade nove Medijske strategije. Naime krajem marta prošle godine saopšteno je da je Medijska strategija završena iako su radnu grupu nekoliko meseci pre toga napustili predstavnici najvećih medijskih udruženja, koji su ocenili da je ta strategija nelegitiman dokument.


Čim plate smeštaj, prijave banci krađu kartica! Prevare haraju Beogradom - alo.rs\nAUTOR: Alo.rs/ Novosti/ M. G. DATUM I VREME: 13.12.2019. 22:48\nVlasnici apartmana čuvajte se - preko "Bukinga" ove godine u Srbiju su počeli da stižu turisti koji provedu nekoliko dana i ne plate smeštaj!\nAfera za aferom prati najveći svetski sajt "Buking", a najnovija je ta da turisti koji putem ovog sajta rezrvišu smeštaj, plate karticom i, kada napuste apartman, svrate do banke i prijave da im je kartica ukradena!\nOvi "turisti" su uglavnom iz Turske i arapskih zemalja, među njima ima i migranata, a samo jednoj agenciji koja u Beogradu izdaje apartmane u poslednjih nekoliko meseci su napravili štetu od 8.500 evra.\n- Poslednji slučaj su bila petorica arapskih turista koji su napravili račun od 960 evra - kaže Lidija Radulović iz "Kristal kod apartmana". - Oni su rezervisali putem "Bukinga" i poslednjeg dana prijavili da im je ukradena kartica. Tog trenutka je banka povukla njihov novac sa našeg računa. Dali smo dokaz da su boravili: foto-kopije pasoša, knjigu gostiju, beli karton, prijavu policiji... Banka je bila neumoljiva i sav novac je vraćen na njihov račun.\nVlasnici beogradskih apartmana su zabeležili i veliki broj "lažnih rezervacija" preko "Bukinga". Postoji mogućnost otkazivanja sobe bez naplate prve noći, a kineski turisti sve češće zloupotrebljavaju ovu mogućnost. Oni rezervišu po pet-šest apartmana, pa kada se konačno odluče u koji će, ostale otkažu tog jutra kada treba da stignu. "Buking" ni ovo ne sankcionište iako se jasno vidi da je ista osoba rezervisala nekoliko smeštaja za istu noć.\nU ovoj agenciji su pregledali 15 ovakvih lažnih slučajeva "izgubljenih kartica" i došli do zaključka da se radi samo o "viza" i "master" karticama, da su svi rezervisali putem "Bukinga" i da su svi imali turski ili pasoš neke arapske zemlje.\n- Bili smo šokirani kada je to uradio otac koji je kod nas boravio sa ženom i nekoliko dece - ističe Radulovićeva. - Raspitali smo se i shvatili da je to dobro uhodana prevara koja se na neki način legalizuje preko "Bukinga". Dešava se i situacija da ako je vlasnik smeštaja naplatio rezervaciju, gost prijavi ukradenu karticu, a zatim banka sa računa skine iznos uplaćene rezervacije?!\nOstali rezervacioni sajtovi, osim "Bukinga", sami naplaćuju gostima noćenje kada vlasnik apartmana javi da je turista stigao i prebacuju pare na račun. U slučajevima kada su gosti prevaranti i prijavljuju lažne zloupotrebe kartica, ispada da "Buking" štiti prevarante.\nDesetak evropskih gradova je nedavno zahtevalo od EU da ih zaštiti od rezervacionih sistema koji izdaju "stan na dan" koji su masovnim turizmom ruinirali staro jezgro. Amsterdam, Barselona, Berlin, Bordo, Brisel, Krakov, Minhen, Pariz, Valensija i Beč su tražili da se zaustave globalne platforme za kratkoročni boravak turista, ali je Evropski sud pravde objavio da se, prema zakonu EU, "rezervacioni sistemi smatraju pružaocima digitalnih informacija, a ne tradicionalnim agentom za nekretnine".


Uporedite cene za Gigabyte GA-B150M-D3H matična ploča, Gigabyte GA B 150M D 3H komentari\nUpozorenje: cene, linkovi i specifikacije proizvoda za Gigabyte GA-B150M-D3H su postavile naše listane online prodavnice. Molimo obavestite nas ukoliko naiđete na neku grešku.\nOni koji su kupili Gigabyte GA-B150M-D3H su takođe zainteresovani za...\nod 6.199 din\nod 5.952 din\nod 9.500 din\nPregled: Gigabyte GA-B150M-D3H\nPronađite najbolju ponudu za Gigabyte GA-B150M-D3H na portalu ShopMania. Možete kupovati Gigabyte GA-B150M-D3H u stotinama pouzdanih online prodavnica koje isporučuju na teritoriji cele Srbije, po najboljim cenama za Gigabyte GA-B150M-D3H. Pročitajte komentare kupaca u našoj grupi, pogledajte slike Gigabyte GA-B150M-D3H i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije matične ploče, i kupite po najnižim mogućim cenama Gigabyte GA B 150M D 3H matična ploča i hiljade drugih sličnih proizvoda.\nGigabyte GA B 150M D 3H - Slična pretraga: Gigabyte GA B 150M D 3H, Gigabyte GA B 150 M D 3 H, Gigabyte GA B150 M D3 H, Gigabyte GAB 150M D 3H, Gigabyte GAB 150 MD 3 H, Gigabyte GAB150 M D3 H, Gigabyte GA B150M D3H, Gigabite ga b150m d3h


Građevinski otpad u opštini Dragaš – loša poruka za turiste\n5. avgusta 2019. 6 min read\nNedostatak deponija za odlaganje građevinskog otpada jeste veliki problem sa kojim se suočavaju meštani opštine Dragaš, a politički predstavnici ove opštine još uvek nisu uspeli da pronađu pravo rešenje.\nNa periferiji gotovo svih sela ili tik uz regionalni put, pa čak i na asfaltu, mogu se videti manje ili veće količine građevinskog otpada: od Dragaša prema Vraništu pored samog mosta, kao i na deonici ka Mlikama, zatim kod mesta Vlaška, nadomak sela Vranište, ali i kod tunela na ulazu u selo Restelica.\nPre izvesnog vremena Murselj Haljilji, direktor za hitne slučajeve u opštini Dragaš, pokušao je da u svakom selu ove opštine odredi privremene deponije za odlaganje građevinskog otpada. Međutim, na terenu još nema rezultata.\n„Zajedno sa Direktorijatom za katastar i urabanizam organizovali smo javni skup sa predstavnicima sela u prostorijama opštine Dragaš, marta prošle godine, na temu „Određivanje lokacija za građevinski otpad i šut“. Na skupu su bili prisutni i ostali predstavnici opštine. Moram da napomenem da i pored toga što su pozvani predstavnici svih sela, na skupu nisu bili prisutni baš predstavnici onih sela koji imaju trenutno najveći problem oko nelegalnih deponija čvrstog otpada (Mlike, Vranište).\nŠto se tiče samog skupa, moram da kažem i da se zahvalim predstavnicima sela koji su bili prisutni, pre svega na njihovoj saradnji, želji, predlozima kao i spremnosti da se ovaj problem reši. Sugerisano je predstavnicima sela da u svojim selima održe sastanke na kojima bi raspravljali o lokacijama koje bi bile pogodne za deponije čvrskog otpada, po mogućnosti i dogovoru više sela (dva ili tri) za jednu lokaciju, a ako to nije moguće onda za svako selo pojedinačno. Pojašnjeno je da moguće lokacije budu na primer jame iz kojih se eksploatiše kamen, pesak, itd., ponori stvoreni prirodno, mesta degradirana od klizišta, potoci ili kanali degradirani od erozije, padavina itd. Svako od predstavnika sela je dobio skicu u boji područja sela radi bolje preglednosti. Takođe i predstavnicima sela koji nisu bili prisutni na Javnom skupu poslate su takve skice“, izjavio je za Radio Gora Haljilji.\nMještani okolnih sela i čitave regije se žale na bahato ponašanje građevinskih firmi koje vrše iskop za izgradnju kuća, ruše stare kuće i sav građevinski otpad izbacuju tamo gde je njima najbliže i najisplativije .\n„U više navrata sam reagovala u skupštini, čak sam se žalila i na inspekciju, ali sam zauzvrat dobila ljutnju, jer su pojedini inspektori uzeli k srcu i moj stav posmatrali sa lične pozicije. Rekla sam, ali i sada kažem, da je sve u rukama inspekcije. Da se samo malo angažuju i tih nekoliko građevinskih firmi sankcionišu, vrlo brzo bi se stabilizovalo stanje i niko se više ne bi usudio da stvara brda smeća. Možete li verovati da je u Rapči nestala cela jedna livada od nekoliko desetina ari, samo zato što se nalazila ispod puta i samo zato što službe nisu bile spremne da spreče odlaganje građevinskog otpada iznad te livade, koja je u međuvremenu zatrpana šutom. Čak sam u jednom momentu skupljala potpise delegata skupštine za vanrednu sednicu, upravo kako bi se razgovaralo na ovu temu. U međuvremenu, problem sa smećem je stavljen na dnevni red redovnog zasedanja kao zasebna tačka, pa sam odustala od vanrednog“, kaže član opštinske Skupštine Zinaida Elmazi.\nGrađani su očito nemoćni da bez pomoći opštinskih institucija reše problem građevinsog otpada, a izgleda da je ovo prvo što zapaze i građani aktuleno zaposleni u inostranstvu, a koji letnje odmore provode sa svojim porodicama. Jedan od njih je i Eldin.M. koji godinama radi u Švajcarskoj, a doputovao je nedavno u svoje rodno selo Milke.\n„Lepo je čuti da ljudi u Gori prave kuće i dovode svoje porodice u Goru. Ali je jako tužno videti izbačeni šut na seoskim putevima i u prirodi pored reke i puteva, gde smo nekada izlazili u šetnju. Konkretno na putu za selo Mlike odmah nakon „Imerovog mosta“. Da li je moguće da je nekome to normalno i da postoje ljudi koji poseduju toliku nemarnost prema prirodi i očuvanju prirode, bilo da se radi o individuama ili o građevinskim preduzećima. Mislim da kao ljudi i vernici padamo na ispitu zrelosti, odgovornosti i osećajnosti. Pored svega toga čudi i nezainteresovanost opštinskih organa da to reše na adekvatan način, odnosno da kažnjavaju nepropisno odlaganje šuta. Apelujemo da nadležni organi rade svoj posao i izađu u susret građanima opštine Dragaš, koji sve svoje dažbine redovno plaćaju“, izjavio je Eldin.\nHaljilji se slaže da je stanje veoma loše i da se problem treba što pre rešiti.\n„Zbog toga je naš Direktorijat preduzeo hitne aktivnosti. Prvo smo locirali sve tačke ilegalnih deponija, nakon toga predsednik opštine Šaban Šabani je predložio, a skupština usvojila predlog da se obezbede sredstva (iz budžetske linije za robe i usluge svih opštinskih direktorijata) na ime uklanjanja ilegalnih deponija. Realizacija ovih sredstava treba biti završena tokom ove godine“, tvrdi direktor Halili, dodajući I da za realizaciju ovog projekta postoji i potpisani sporazum između opštine i Ministarstva za lokalnu samoupravu.\n„Predsednik opštine Šaban Šabani je juna ove godine potpisao Sporazum o razumevanju sa Ministarkom za administraciju i lokalnu samoupravu Adrijanom Hodžić koji predviđa, pored ostalog , da se deo sredstava iskoristi za saniranje ilegalnig deponija. U tom cilju, odredili smo nekoliko lokacija u gorskom i opoljskom delu opštine Dragaš koje su prioritetne za saniranje, na putu „Mlički most“ – selo Mlike, kao i „ Vlaška“.\n„Zbog stanja u kojem se nalazi naša opština, kada je reč o odvozu smeća uopšte, ali posebno građevinskog otpada, ja sam se uključila u KDI i tokom šestomesečnih aktivnosti, putem seminara i oboilascima preduzeća za odvoz smeća, dodatno sam se informativno opremila da napokon mogu izvršiti pritisak na predstavnike izvršne vlasti, kako bi se napokon nešto pomerilo sa mrtve tačke. Za sada jedino što je urađeno, to je donacija od strane KDI-a u saradnji sa opštinom, u visini od 50.000 € na ime uklanjanja ilegalnih deponija. Strašan je nemar po pitanju smeća i građevinskog otpada. U mnogim selima postoji sistem odvoženja smeća, a ni jednog momenta niko nije pomislio da najpre treba otkloniti crne tačke-ilegalne deponije. Koja je stimulacija stanovništvu da se uključi u sistem odvoza smeća, ako na sve strane postoje divlje deponije i ništa se ne menja. Ma koliko se ja kao član skupštine trudila, ali i moje kolege, ukoliko Izvršni organi ne preduzmu konkretne korake, stanje se neće još dugo promeniti na bolje“, kaže odbornica Zinaida Elmazi.\nI pored velikih kritika meštana sela opštine Dragaš, pa i predstavnika opštinskih vlasti, planovi za rešavanje problema odlaganja građevinskog otpada za sada su ostali samo na papiru.\nGledajući iz ugla razvoja turizma u ovoj opštini, upravo zbog nerešavanja ovog problema, ne može se govoriti o nekoj perspektivi. Oči paraju nemar i nebriga, odnosno primetna zapuštenost. Vidljive su divlje deponije smeća i deponije tvrdog otpada. Da li je to poruka koja se, izgledom ovih sela u srcu Šarplanine , koja se nalaze i do 1.600 m nadmorske visine šalje potencijalnim turistima!?\nNuhija Tairovci – Radio Gora\nTags: Gora građevoisnki otpad\nPrevious Ruski monasi doneli deo odežde Isusa Hrista u Beograd\nNext „Zlatne ruke kosovke devojke“ i ove godine na praznik Svete Petke\n20. juna 2021., 01:44


Koliko su oslobađajuće presude teret za republički budžet - govori podatak da je samo u 2015. godini čak šest sudova otišlo u blokadu zbog velikog broja "oborenih" presuda.\nOslobađajuće presude su uvek rezultat sudova, ali je otvoreno pitanje da li policija i Tužilaštvo optužuju tamo gde nema dovoljno dokaza - kaže advokat Božidar Prelević.\n"To je dokaz da postoji pravna država i vladavina prava, kada sud donese oslobađajuću presudu tamo gde nema dokaza. Dakle, još uvek je sud ta neka čvrsta brana, a još uvek se optužnice dižu pod uticajem političara, izvršne vlasti ili se prvo napravi medijska priprema, pa onda neko dospe u zatvor. A ima i slučajeva da neko "zaglavi" zatvor i nakon što je objavljeno da je uhašpšen iako nije", kaže Prelević.\nZato je u pitanju višeslojan problem, dodaje Prelević, u kom su isprepletani i politički i medijski pritisci. A da pritisaka ima i to svakodnevnih, kažu i u Društvu sudija Srbije. Oslobađajuće presude - vide kao odgledalo dostavljenih dokaza u postupku.\n"Čini mi se da je u Srbiji sada najnepopularnija stvar doneti oslobađajuću presudu i zato utoliko pre, verujem sudijama, koji kada donesu presudu - donesu je zato što dokazi koji su bili podneti u toku postupka nisu ukazivali na krivicu okrivljenog lica. Meni se čini da bi Tužilaštvo moralo da bude osetljivije na interes javnosti da zna i da javnosti objasni sa čim se suočava", kaže Dragana Boljević iz Društva sudija Srbije.\nA u 2015. godini se šest sudova u Srbiji suočilo sa blokadom računa zbog brojnih oborenih presuda - u Nišu, Zrenjaninu, Kragujevcu, Leskovcu, Senti i Subotici - sa ukupnim dugovanjem do polovine 2015. godine većim od 838 miliona dinara.\nTakođe i Viši sud u Beogradu su oslobađajuće presude 22 člana "stečajne mafije" skupo koštala - gotovo deset miliona dinara.\n"Uvek se postavlja pitanje kako je to na Zapadu? Na Zapadu, Tužilaštvo ima svoj budžet, pa kada Tužilaštvo promaši sa optužnicom, onda to plati iz svog budžeta, a ne iz sudskog budžeta i ne iz budžeta građana. Pa onda gledaju šta će da optuže", zaključuje Prelević.\nOslobađajuće presude koštaju državu, ali krivični sudski postupci moraju da se vode, mada zabrinjavaju suđenja koja izuzetno dugo traju, navodi ministar pravde, Nikola Selaković.\nOn je izrazio uverenje da će ulaganjem u znanja istražnih organa, policijskih inspektora, tužilaca, njihovih zamenika i samih sudija koji treba da pomognu, krivični sudski postupci biti značajno efikasniji i da će se do presuda, bilo da su one osuđujuće ili oslobađajuće, dolaziti znatno brže.\nKako kaže, to ne samo da bi doprinelo povratku poverenja u pavosuđe već će doprineti i značajnom smanjenu izdataka kojima je neefikasno pravosuđe svake zemlje opterećeno.\nIzvor: Vebsajt N1 i Tanjug, 18.06.2016.


Grad Valjevo šalje pedesetoro dece sa sela prvi put na more - Valjevo na dlanu\nHomeVestiGrad Valjevo šalje pedesetoro dece sa sela prvi put na more\nGrad Valjevo šalje pedesetoro dece sa sela prvi put na more\nGrad Valjevo šalje pedesetoro dece iz valjevskih sela u subotu prvi put na more. Njihov odlazak, grad finansira sa dva miliona dinara iz Lokalnog plana akcije za decu, a sinoć održan roditeljski sasstanak je sa roditeljima dece.\nImamo četvoro dece i nikada nismo imali vremena da vodimo decu na more, a i materijalna situacija je takva da se baš i ne može ići. Na more ide najstarija ćerka i zahvaljujemo se puno Gradu što su ovo organizovali“, rekao je Darko Omerović iz Popučaka, koji je juče sa roditeljima pedesetoro dece iz valjevskih sela, prisustvovao roditeljskom sastanaku sa predstavnicima Grada Valjeva, povodom odlaska dece sa seoskog područja na letovanje u Crnu Goru, o trošku Grada Valjeva.\nNaime, Valjevo sa 11 miliona dinara finansira aktivnosti u ovkiru Lokalnog plana akcije za decu, među kojima su pored besplatnog letovanja i besplatni udžbenici za učenike prvog razreda i besplatna škola plivanja za 150-oro valjevskih prvaka, koja počinje u ponedeljak u Petnici. Nakon dve godine pauze zbog korone, ponovo Grad Valjevo šalje besplatno decu na more, što je treći put da se organizuje ova aktivnost.\nRadoica Rstić, predsednik Komisije za implementaciju Lokalnog plana akcije za decu je rekao da će deca boraviti osam dana u Čanju, u hotelu „Zlatibor“ i da im je obezbeđen pun pansion. Dva miliona dinara su izdvojena za ovo letovanje, koje se realizuje preko turističke agencije „Rekreativa“, sa kojom je ostavrena i ranije dobra saradnja i koja je na javnoj nabavci dobila taj posao.\n„Pedesetoro dece je izabrano isključivo sa seoskog područja iz seoskih škola, uzrasta od četvrtog do sedmog razreda osnovne škole. Vodilo se računa da iz svih osam seoskih škola bude određeni broj dece. Jedan od kriterijuma je bio da dete prvi put odlazi na more. Drugi kriterijum je da dete potiče iz materijalno ugrožene, odnosno na ivici ugrožene porodice. Moram da kažem da ovo nisu deca iz socijalno ugroženih porodica, jer su to deca sa seoskog područja, čiji roditelji nisu primaoci socijalne pomoći. Njihovi roditelji imaju prihode, ali ne mogu da obezbede da svoje dete vode na more i zbog svojih prihoda, ali i zauzetosti zbog sezonskih i seoskih poslova. Nisu u mogućnosti da ostave stoku i svoje poljoprivedno gazdinstvo i da vode decu na more, iako su neki u materijalnoj mogućnosti da to urade. Zbog toga tu decu nema ko da odvede na more i to je najvažnija podrška koju je grad Valjevo opredelio kroz ovaj plan“, rekao je Rstić.\n„Neke druge programske aktivnosti, koje smo ovim Lokalnim planom akcije za decu organizovali, dostupne su deci iz grada. Deci iz grada su dostupne mnoge aktivnosti koje grad finanira iz projekata, a nisu deci sa sela, jer su udaljeni i ne mogu da dođu i učestvuju u njima“, objasnio je Rstić.\nS obzirom da sva deca prvi put idu na more i da su skoro svi neplivači, Grad je obezbedio\nda sa decom pored dve učiteljice i pedijatra, idu i dva profesora fizičkog, koja će biti instruktori i učiti decu da plivaju.


Umjesto na zatvaranje Gvantanama Senat preusmjerio novac na ratove u Avganistanu i Iraku | Probajuci's Blog\nPera Simić: Tito je naredio ubijanje zarobljenika\tNarkoman koji dovede još dva narkomana da daju krv zarađuje pare dovoljne za još jedan ubod\nUmjesto na zatvaranje Gvantanama Senat preusmjerio novac na ratove u Avganistanu i Iraku\nAmerički Senat uskratio sredstva za zatvaranje Gvantanama. Senatori odlučili da se 80 miliona dolara predviđenih za zatvaranje vojnog zatvora u Gvantanamu preusmeri za finansiranje intervencija u Avganistanu i Iraku.\nSenat Sjedinjenih Američkih Država nije prihvatio zahtev američkog predsednika Baraka Obame da odobri 80 miliona dolara za zatvaranje vojnog zatvora u američkoj bazi Gvantanamo na Kubi.\nSenatori su, sa 90 glasova “za” i 6 “protiv” odlučili da izdvoje tu sumu od ukupno 91,3 milijardi dolara koliko je traženo za finansiranje ratova u Avganistanu i Iraku.\nObaminoj administraciji je takođe onemogućeno da koristi bilo koja sredstva za dovođenje na američko tlo, do 30. septembra, 240 zatvorenika koji se još uvek nalaze u Gvantanamu.\nTime je, kako navodi Rojters, nanet udarac američkom predsedniku, koji je najavio da namerava da taj zatvor za osumnjičene za terorizam ukine početkom 2010. godine.\nMnogi senatori, kako iz Republikanske, tako i iz Obamine Demokratske stranke, kritikovali su predloženi zakon zato što predsednik nije objavio nikakav plan o tome šta namerava da uradi sa 240 osumnjičenih za terorizam koji se još nalaze u tom zatvoru.\nDemokrate su prvo prihvatile Obamin predlog, ali su zahtevale da se zabrani da zatvorenici iz Gvantanama budu prebačeni na američku teritoriju i blokirali 50 miliona dolara dok nova administracija ne objavi plan za rešavanje pitanja zatvorenika.\nMeđutim, sada demokratski senatori traže da se iz sume planirane u okviru zakona za finansiranje ratnih operacija izuzme 80 miliona dolara namenjenih za rešavanje tog pitanja.\nRepublikanski senatori su i ranije to zahtevali, smatrajući da ne treba odobriti nikakve pare dok se ne iznese plan kako će se te pare utrošiti i insistirajući na tome da ni jedan od zatvorenika iz te ustanove na Kubi ne sme da bude prebačen u SAD.\nPored toga, oni navode da se 12 odsto onih ranije oslobođenih iz Gvantanama vratilo na bojna polja. Zato kažu da taj zatvor treba da nastavi da radi sve dok američke vlasti ne predstave plan koji bi sprečio teroriste da se ponovo uključe u sukobe.\nPredstavnički dom (donji) američkog Kongresa je prošle sedmice usvojio zakon kojim se odbija Obamin zahtev za finansiranje zatvaranja zatvora u Gvantanamu i koji zabranjuje prebacivanje zatvorenika iz te ustanove u SAD.


Predstavnički dom Parlamenta FBiH usvojio rebalans budžeta FBiH za 2014. godinu - Klix.ba\nPredstavnički dom Parlamenta FBiH usvojio rebalans budžeta FBiH za 2014. godinu\n24.7.2014. u 14:05\nPrijedlog izmjena i dopuna budžeta Federacije BiH za 2014. godinu usvojio je danas Predstavnički dom Parlamenta Federacije BiH na vanrednoj sjednici.\nRazlog za donošenje rebalansa ovogodišnjeg budžeta FBiH je to što su BiH odobrena dodatna sredstva MMF-a, s kojim Vlada FBiH ne može raspolagati bez rebalansa.\n"BiH je dobila sredstva od Međunarodnog monetarnog fonda (MMF), sedma i osma tranša po četvrtom stand-by aranžmanu, u iznosu od 124 miliona KM, te putem dodatnog finansiranja po modelu brzog finansiranja u iznosu od 92, 09 miliona KM", rekao je federalni ministar finansija Ante Krajina.\nPoslanicima Predstavničkog doma Parlamenta FBiH obrazložio je da će se ovogodišnjim rebalansom budžeta neutralizirati čitav deficit iz prošle godine, odnosno popravit će se likvidnost proračuna kroz smanjenje deficita.\nIzmjenama i dopunama proračuna, ističe, izvršene su izmjene na ukupnim prihodima i rashodima vezano za izvore finansiranja.\n"Kod proračunskih korisnika postoji samo jedna izmjena, koja je u sklopu rashoda. Znači nije novi rashod - nova obaveza, već je izmirenje obaveza ranije stvorenih u proračunu prema Penzijsko-invalidskom osiguranju", kaže Krajina.\nPodsjetio je da su rezultati posljedica poplava ostavili određeni broj radnih mjesta, zbog čega su izostale plaće i doprinosi odnosno na prihodima penzijsko-invalidskog osiguranja za uplatu mirovina je smanjen priliv.\nTako će, pojasnio je Krajina, 25 miliona KM, koji će se ovim rebalansom prebaciti Federalnom Zavodu PIO kao ubrzana otplata, omogućiti da mirovine ostaju na ovoj razini i da ne bi trebalo biti problema do kraja godine.\nKao posljedica elementarnih nepogoda naglasio je da su urađene revidirane projekcije prihoda, koje će se kretati do kraja godine i po kojima će biti „umanjenje prihoda od indirektnih poreza za federalni budžet na nivou 27, 2 miliona KM“.\n"Na temelju reprograma, koji je Vlada FBiH odobrila svim kantonima, gradovima i općinama na područjima, koje su zahvatile poplave i klizišta imat ćemo manjak u ovoj godini za 13 miliona KM", kazao je Krajina.\nDodao je da će imati na prihodovnoj strani smanjenje u iznosu od 40 miliona KM, a na rashodovnoj strani spomenuto povećanje od 25 miliona KM kroz izdatke, navodeći da to nisu nove obaveze, nego da su ubrzanije otplate obaveza prema PIO.\n"To zajedno daje 65 miliona KM i na taj način rashodi, izuzev za PIO, nisu mijenjani", ističe federalni ministar finansija.\nTakođer, više od 40 miliona KM, dodaje Krajina, bit će upotrebljeni za pokriće deficita ostvarenog u ranijim godinama.\nOvim rebalansom predviđeno je i smanjenje vrijednosnih dužničkih papira u ukupnom iznosu od 70 miliona KM.\n"Dakle, obveznice će biti umanjene za 20 miliona KM i trezorski zapisi za 50 miliona", kaže Krajina.\nRebalansom bužeta je predviđena mogućnost da se od sredstava u iznosu od 40 miliona KM svi kantoni, koji su imali posljedicu pada prihoda, mogu pod istim kriterijima po istoj cijeni po kojoj je Federacija BiH dobila ova sredstva MMF-a, po veoma povoljnoj kamatnoj stopi od 1,09 posto godišnje, zadužiti da koriste dio ovih sredstava.\nPrijedlog izmjena i dopuna budžeta Federacije BiH za 2014. godinu treba još podržati i Dom naroda Federalnog parlamenta.\nUz rebalans budžeta FBiH za 2014. godinu danas su poslanici usvojili i Prijedlog zakona o dopuni Zakona o izvršavanju budžeta Federacije BiH za 2014. godinu.\nKebo zatražio nastavak istrage u vezi s ubistvom dr. Irfana Ljubijankića\n24.07.2014. u 14:17\nSprečavanje nemira: EUFOR-ova vozila prošla kroz Sarajevo, građani ih uplašeno posmatrali\n24.07.2014. u 14:04